Urdaibai Biosfera Erreserba » Arkeologia\nPORTUONDOKO BADIAKO (SUKARRIETA, MUNDAKA) ERROMATAR PORTUA\n1986an, Foruako Erromatar Herrixkako arkeologo-taldeak Urdaibain zehar egindako arkeologia-azterketetan erromatar garaiko zeramika-lanak aurkitu genituen Portuondoko badian, Sukarrietako eta Mundakako udalerrien artean. Lehendabiziko aztarnak Portuondoko haitzaren hego maldan agertu ziren, Bilbo eta Bermeo arteko trenbidearen zubiaren eta lurmutur txiki honen puntaren artean, hain zuzen ere. Kostaldeko harkaitzezko hormaren eta itsasaldien pean dagoen gunean aurkitutako zeramika zati ugariz eratuta zegoen. Gaur egungo Aroaren lehenengo gizaldietan (K.o.-ko I. eta III. gizaldi artean) dataturiko zeramika hauek olatuek garbitu eta borobildu zituztenez nahiko hurrekoak izan behar zutela ondorioztatu genuen. Bilaketa zehaztasun handiagoz egin eta gero zoruan aurkitutako aztarnekin eta eraikin bat ixteko erabilitako hormarekin lotutako erromatar-kronologiako geruza aurkitu genuen aurreko leku berdinean baina apur bat gorago.\nAna Martinez Salcedok eta Mikel Unzuetak egin zituzten 1988ko urriaren hasierako egunetan indusketa-lanak. Orduan, gela baten egituraren hondarrak aurkitu zituzten. Bakarrik gelaren barrualdea zegoen, beste guztia itsasoaren indarrak deseginda zegoen eta. Era berean, beste era bateko aztarna arkeologikoak identifikatu zituzten badiaren hondoan, batez ere bi metro lodi zen kareharrizko harlanduzko kai-muturra.\nSukarrietako parkean ipini den panela. Bertan, Busturialdean kokatutako asentamendu erromatar, prerromatar eta estelarik garrantzitsuenak erakusten dituen panela jarri da\nBerreskuratutako material arkeologikoak K.o.-ko I. eta III. mendeen arteko zeramika-aztarnak izan dira, Foruko erromatarren Herrixkan dokumentatutakoen antzekoak, hain zuzen ere. Aztarna huek egunerokotasunaren lekuko ziren eta ingururik gertueneko nekazal-, abeltzain- eta mehatz-baliabideekin lotuta daude.\nBaina, Portuondoko badiaren garrantzirik handiena hauxe litzateke: Bermeoko erromatar portutik abiatuta itsasontziak, gabarrak kasu honetan, badiak iparraldeko haizeetatik eskaintzen zien babesa aprobetxaturik itsasadarrean zehar Forua bezalako goiko kokalekuetara joatea. Honela, komertzioa baimentzen zuten itsasadarraren zehar. Portuondotik gora itsasadarraren sakonera txikia dela eta Kantauri zehar kabotaje-ontzi komertzial erromatarrek, hots, Corbita izenekoek, ezin izaten zuten aurrera egin. Hori dela eta, sakonera txikiagoa eskatzen zuten eta bihurka doazen antzinako itsasadarraren meandroetatik arazorik gabe ibiltzen ziren ibai-gabarrak erabiltzen zituzten.\nPortuondoko Badia. Lehen planoan jarritako paneletariko bat.\nPortuondo, atrakaleku txikia eta babeslekua, itsasadarraren alde honetan babestea eta komertziatzea baimentzen zuen, aurkitutako aztarnek erakusten dutenez. Sukarrietako gune honetako indusketek arestian aipatutako Portuondoko Puntan aurkitutakoaz gain zeramikazko ondoko beste material hauek aurkitu ziren: anfora-zatiak eta mahairako edo eskaratzarako zeramika-erromatar zatiak, Txatxarramendi irlaren eta kostaren artean. Era berean, jakin badakigu Sukarrietako tren-geltokian eta Toñan erromatar txanpon batzuk berreskuratu direla. Gure aldetik, 1988an, zenbait zeramika erromatar-zati bildu genituen kanposantuaren ondoko ezpaldan, bai eta aurreko ezpaldaren eta Bermeorako errepidearen artean egin ziren etxeak egiteko beharrezkoak izan ziren lur-mozketatik sortutako materialak pilatzeko obra-hondakindegietan ere. Aurkitutako aztarna guztiek argi eta garbi erakusten dute badia hau eta bere ingurua egungo Aroaren lehendabiziko gizaldietan kokaleku, komertzio eta komertzio erromatarraren babesleku moduan erabili zela.\nPortuondoko Badia Txatxarramenditik ikusita. Lehenengo planoan bertan jarritako panela dago.\nDuela gutxi, portu erromatarra eta bertako aktibitate komertziala nolakoa izango zen erakusten duten hiru panel informatibo kokatu dira. Lehena, Portuondoko badiaren gainean, trenbidearen ondoko lorategian; bigarrena, Txatxarramendiko irlaren ontziralekuan eta, azkena, Busturialdean kokatutako asentamendu erromatar, prerromatar eta estelarik garrantzitsuenak erakusten dituen panela jarri da Sukarrietako parkean.\nMikel Unzuetak idatzitako artikulua eta Urremendi-Busturialdeko doako aldizkarian (7. zbk, 2007) argitaratua.


Konbentzio gerra, 1793-1795 urteen bitartean Frantziak Espainiarekin edukitako gerrari deitzen zaio. Euskal Herria gerra horren erdigunean kokatzen da.\nFrantzia, Iraultzan murgilduta zegoen, eta 1792ko abuztuaren 10ean erregea bere funtzioetatik kendu ostean, Batzar Legegileak Konstituzio berri bat eratzeko beharra ikusi zuen Monarkiaren abolizioaren ondorengo egoera kudeatzeko. Batzar horri, Konbentzioa deitzen zaio. 1793ko ekainaren 2rarte Girondinoen eskutan egon zen eta Erregearen heriotza bozkatu zuen besteak beste. Ondoren, Robespierrek hartu zuen agintea eta Izualdia jarri zuen martxan Iraultzaren ideiak egonkortu eta ideia kontrairaultzaile oro baztertzeko asmoz. Garai horretan, exekuzio eta kartzelaratze andana izango da. 1794ko uztailaren 27an (9 thermidor) Robespierre exekutatua da eta izualdiaren amaiera izango da. Euskal Herrian Frantzia eta Espainak hartuko dituzten neurri politikoen ondorioak pairatuko dira.\nErregearen gillotinatzearen ondorioz Europako erresumak eta Frantziatik ihes egindako nobleek Frantziari gerra deklaratzen diote lehen koalizioa osatuz. 1793ko martxoaren 7an Frantziak gerra deklaratzen dio Espainiari eta Espainiak martxoaren 23an. Gerra guneak Euskal Herria eta Katalunia dira.


2.000 pertsonak baino gehiagok protesta egin dute Bilbon, Tubacexen kaleratzeak direla eta – Ekonomiaren KZ\n2.000 pertsonak baino gehiagok protesta egin dute Bilbon, Tubacexen kaleratzeak direla eta\n2021-04-11 Andoni Beitia\n2.000 pertsonak baino gehiagok, Tubacexeko langileek eta haien familiek batez ere, manifestazioa egin dute igande honetan Bilbon, enpresa horretako enplegu-erregulazioko espedientearen aurka.\nTubacexeko Enpresa Batzordeak deituta egin dute manifestazioa, eta kaleratuko dituzten langileak lanera itzultzea aldarrikatzen jarraitzen dute, Eduardo Ibernia enpresa batzordeko presidenteak azaldu duenez.\nIa ibilbide osoan aterkipean, gaur goizean Bilbon egindako euriagatik, manifestariak Jesusen Bihotza plazatik abiatu dira, hiru ilaratan bilduta, segurtasun distantziak mantentzen saiatzeko, Tubacexen enplegu-erregulazioko espedienteari “ez” zioen pankarta baten atzean.\nManifestazioan Tubacexeko langileak izan dira nagusiki, horietako asko euren familiekin, haurrak barne, babesa eman dieten beste pertsona batzuekin batera. Besteak beste, Oskar Matute eh bilduko ordezkaria, Iker Casanova LEGEBILTZARKIDEA, Arantza Urkaregi Bizkaiko batzarkidea eta Eba Blanco EAko idazkari nagusia.\nUrkullu lehendakariari bere kasua artatzeko dei egin diote, eta enplegu-erregulazioko espedientearen eta “Tubacexen ez dago inor soberan” oihuen artean, langileek Bizkaiko hiriburuko Kale Nagusia zeharkatu dute bozinak eta txilibituak joz eta petardo batzuk leherraraziz, protesta udaletxe aurrean amaitu arte.\nErtzaintzaren hainbat furgonetak eta patruilek ekitaldia zaindu dute, Udaltzaingoaren laguntzarekin, trafikoa kontrolatzeko. Batzordeko presidenteak azaldu duenez, manifestazioarekin Bilboko kaleetan Tubacexen arazoa “ikusarazi” nahi izan dute, eta, bere ustez, arazo hori enpresa guztietara zabal daiteke, “Behera bota ez dugun lan-erreforma bat dagoelako eta enpresei, Tubacexek egin duen bezala, galeren aurreikuspenak justifikatuz, pixka bat alai aurkezteko aukera ematen dielako”.\nIberniaren ustez, “Enpresako zuzendaritzarekin negoziatzeko aukera” geratu beharko litzateke kaleratzeak saihesteko, baina “agian arazoa da beraiek ez dutela egoera hori aintzat hartzen”.\nTUBACEXek Arabako Laudioko eta Amurrioko lantegietako 95 langile kaleratuko ditu, hasiera batean enplegu-erregulazioko espedienteak aurreikusitako 150 langileen aurrean, 22 langilek borondatezko irteera sustatuak egin eta beste 12k erretiro aurreratua hartu ondoren. Lantegietako beharginak greba mugagabean daude otsailaren 15etik, eta denbora horretan hainbat mobilizazio egin dituzte kaleratzeak salatzeko.\n← Nafarroak langile guztien %0,96 bildu ditu ABLEn; Euskadik, %3,84\nEpaitegi batek baliogabetzat jo ditu “tranpa akordioak” →


Curriculum Lehen Hezkuntza\nLehen Hezkuntza. Oinarrizko Araudia.\n60/2014 FORU DEKRETUA, uztailaren 16koa, Nafarroako Foru Komunitatean Lehen Hezkuntzako curriculuma ezartzen duena. (Ebaluatu beharreko ikaskuntzako estandarrak).\n51/2014 FORU AGINDUA, ekainaren 2koa, Hezkuntzako kontseilariak emana, Nafarroako Foru Komunitateko lurralde eremuan diren Lehen Hezkuntzako ikastetxeetako irakaskuntzen ezarpena eta ordutegia arautzen dituena. (Ebaluatu beharreko ikaskuntzako estandarrak).\n64/2015 FORU AGINDUA, uztailaren 3koa, Hezkuntzako kontseilariak emana, honako foru agindu hauek aldatzen dituena: 51/2014 Foru Agindua, ekainaren 2koa, Hezkuntzako kontseilariak emana, Nafarroako Foru Komunitateko lurralde eremuan diren Lehen Hezkuntzako ikastetxeetako irakaskuntzen ezarpena eta ordutegia arautzen dituena, eta 73/2014 Foru Agindua, abuztuaren 22koa, Hezkuntzako kontseilariak emana, Atzerriko Bigarren Hizkuntza Lehen Hezkuntzako laugarren mailatik aurrera ematea baimentzeko prozedura arautzen duena Nafarroako Foru Komunitateko lurralde eremuan diren ikastetxeetan.\n51/2014 FORU AGINDUA, ekainaren 2koa (SENDOTUTAKO TESTUA)\n73/2014 FORU AGINDUA, abuztuaren 22koa, Hezkuntzako kontseilariak emana, Bigarren Atzerri Hizkuntza Lehen Hezkuntzako laugarren mailatik aurrera ematea baimentzeko prozedura arautzen duena Nafarroako Foru Komunitateko lurralde eremuan diren ikastetxeetan.\n73/2014 FORU AGINDUA, abuztuaren 22koa (SENDOTUTAKO TESTUA)\n577/2014 EBAZPENA, irailaren 26koa, Hezkuntza Baliabideen zuzendari nagusiak emana, "Lehen Hezkuntzako ikasleen aztura eta balioen garapen-mailaren adierazle sistema" argitaratzea onesten duena.\n24/2007 FORU DEKRETUA, martxoaren 19koa, Nafarroako Foru Komunitateko Lehen Hezkuntzako irakaskuntzarako curriculuma ezartzen duena.\n216/2007 FORU AGINDUA, abenduaren 18koa, Hezkuntza kontseilariak emana, Lehen Hezkuntzan diharduten ikasleak ebaluatu eta mailaz igotzeko era arautzen duena.\nAKATS ZUZENKETA, Hezkuntzako kontseilariak abenduaren 18an emaniko 216/2007 Foru Aginduarena. Foru Agindu horren bidez Lehen Hezkuntzan diharduten ikasleak ebaluatu eta mailaz igotzeko era arautu zen.\n25/2013 FORU AGINDUA, otsailaren 27koa, Hezkuntzako kontseilariak emana, ekainaren 1eko 89/2010 Foru Agindua aldatzen duena. Foru agindu haren bidez irakaskuntzako hizkuntza ereduetako aldaketak arautu ziren.


“Euskal harria – Euskara herria” IKUSKIZUNA\nAurten “Euskal harria – Euskara herria” antolaturiko ikuskizuna izango dugu Barakaldon. Euskararen ondarea eta, batez ere, euskalgintzan eta euskal kulturgintzan aritzen direnen lana eta ahalegina goraipatu nahi dituen ikuskizuna dugu.\n. Herriko elkarteek herriarentzat sortutako ikuskizuna; haiek protagonista!!\n“Euskal harria – Euskara herria” musika-ikuskizuna\nAbenduak 1, 20:00etan\nSarrera doan (gonbidapena behar da!)\nErreserbatu nahi duzu? (azaroaren 22ra arte)\nHala Dzipo musika eskolaren bidez (El Rosario z.g. /94 438 55 41)\nEuskara zerbitzuaren bidez (euskara@barakaldo.org / 94 478 92 41)\nAzaroaren 25etik aurrera:\nAntzokiko txarteldegian (ohiko ordutegian)\nAIMA ZAITEZ ETA JOAN IKUSKIZUN EDER HAU IKUSTERA!!\nArgitaratzailea: SASIBURU ordua 18:28\nGAZTE BULEGOko lagunek ELIKAGAIEN MANIPULAZIOA tailerra antolatu dute gazteentzat. Tailer horretara apuntatzeko epea azaroaren 25ean amaituko da.Tailerra dohainik izanda ere, 10 euroko fidantza utzi behar da izena ematean.\nInformazio zehatzagoa izateko jo ezak/ ezan gazte bulegora.\nArgitaratzailea: SASIBURU ordua 18:51\nSEKULAKO BERTSO AFARIA\nIbarrakaldu elkarteko lagunek "Herrien arteko XX. folklore jaialdia" dela eta, sekulako bertso afaria antolatu dute:\nSUSTRAI COLINA (Iparraldeko egungo txapelduna) eta FREDI PAIA (Bizkaiko egungo txapelduna).\nNOIZ: 2016KO AZAROAREN 26an, larunbata.\nSALNEURRIA: 15 EURO.\nSarrerak ondoko lekuetan salgai: Argalario tabernan,Ibarrakalduko egoitzan, Barakaldoko AEK-n eta Irrintzi tabernan (Arrontegin).\nANIMA ZAITEZ ETA EROS EZAZU ZEURE TXARTELA!!\nArgitaratzailea: SASIBURU ordua 18:35


Valeuil - Wikipedia, entziklopedia askea.\nPascal MAZOUAUD (2014-2020)\n45° 19′ 59″ N, 0° 37′ 04″ E / 45.333055555556°N,0.61777777777778°E / 45.333055555556; 0.61777777777778Koordenatuak: 45° 19′ 59″ N, 0° 37′ 04″ E / 45.333055555556°N,0.61777777777778°E / 45.333055555556; 0.61777777777778\nBrantôme eta Biras\nValeuil (frantsesez eta ofizialki: Valeuil) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 393 biztanle zituen.\n2007an Valeuil udalerrian erroldatutako biztanleak 412 ziren. Familiak 154 ziren, horien artean 32 pertsona bakarrekoak ziren (8 bakarrik bizi ziren gizonak eta 24 bakarrik bizi ziren emakumeak), 65 seme-alabarik gabeko familiak ziren eta 57 seme-alabak dituzten bikoteak ziren.\n2007an 201 etxebizitza zeuden, 155 familiaren etxebizitza nagusia ziren, 33 bigarren erresidentzia ziren eta 12 hutsik zeuden. 196 etxeak ziren eta 3 apartamentuak ziren. 155 etxebizitza nagusietatik 129 bere jabearen bizilekua ziren, 20 alokairuan okupaturik zeuden eta 6 doan lagata zeuden; 2 etxek gela bat zuten, 2 etxek bi zituzten, 24 etxek hiru zituzten, 54 etxek lau zituzten eta 73 etxek bost zituzten. 138 etxek euren parking plaza propioa zuten azpian. 63 etxetan ibilgailu bat zegoen eta 83 etxetan bat baino gehiago zituzten.\nValeuil udalerriko biztanleria-piramidea 2009an .\n2007an lan egiteko adina zuten pertsonak 268 ziren, horien artean 199 aktiboak ziren eta 69 inaktiboak ziren. 199 pertsona aktiboetatik 178 lanean zeuden (95 gizon eta 83 emakume) eta 21 langabezian zeuden (10 gizon eta 11 emakume). 69 pertsona inaktiboetatik 24 erretiraturik zeuden, 28 ikasten zeuden eta 17 "bestelako inaktibo" gisa sailkaturik zeuden.\n2009an Valeuil udalerrian 149 unitate fiskal zeuden, 384,5 pertsonek osaturik. Pertsona bakoitzeko diru-sarrera fiskalaren mediana urteko 16.398 euro zen.\n2007an zeuden 22 komertzioetatik, 1 eraikuntza enpresa zen, 4 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 2 higiezinen enpresak ziren, 7 zerbitzu enpresak ziren eta 1 administrazio publikoko enpresa zen.\n2000. urtean Valeuil udalerrian 15 nekazaritza-ustiategi zeuden, 690 hektarea erabiltzen.\nBourdeilles (2,8 km)\nSaint-Julien-de-Bourdeilles (3,8 km)\nBrantôme (4,1 km)\nSencenac-Puy-de-Fourches (4,2 km)\nBiras (5,3 km)\nLa Gonterie-Boulouneix (5,9 km)\nBNF: 15252202z (data)


Jaietan antolatutako ekintzen arabera, diru-laguntza osagarri bat jasoko dute kuadrillek - Gasteiz - Alea.eus\nJaietan antolatutako ekintzen arabera, diru-laguntza osagarri bat jasoko dute kuadrillek\nAinhoa Benito 2018-06-12 13:42\nDiru osagarria lortzeko, ekintza sorta bat antolatu beharko dute Kuadrillek. /Alea\n60.000 euroko laguntza finkoa izango da, eta 15.000 euroko osagarria jasoko dute jaietan "berdintasuna eta parte-hartzea" bultzatzen dutenek.\nUrte eta erdiko negoziazioaren ondoren, Gasteizko Udalaren eta Blusa eta Neska kuadrillen artean adostu dituzte aurtengo Gasteizko jaietako diru-laguntzak banatzeko oinarriak. Guztira 75.000 euroko diru-laguntza banatuko du Udalak, baina aurten bi multzotan banatuko dute: 60.000 euroko diru-laguntza finkoa jasoko dute musika animazioa eramaten dutenen artean, eta, bestetik, gainerako 15.000 euroak kuadrillek antolatutako jai egitarauaren arabera banatuko dituzte.\nKuadrilla bakoitzak prestatuko duen egitarauaren helburua "jai anitzak eta parte-hartzaileak" bultzatzea izango da, Udalak eta Kuadrillek adostu duten moduan. Diru-laguntza aldagarriak lortzeko, kuadrilla bakoitzak emakumeen berdintasunaren aldeko eta indarkeria matxistaren kontrako ekintzen programazioa antolatu beharko dute, besteak beste, ikuskizun eta kontzertuak. Gainera, Blusa eta Nesken joan-etorrian ez dira lelo matxistak edota homofoboak onartuko.\nBeste alde batetik, Blusa eta Nesken batzordeak zein federazioak jaietako joan-etorriaren ordena zein lehentasuna adosteko 15 eguneko epea izango dute. Bien arteko akordiorik ez izatekotan, Udalak erabakiko du.


Osasun Sailak sareko zazpi ikerketa biomedikoko zentro sortuko direla iragarri du | Consumer\nOsasun Sailak sareko zazpi ikerketa biomedikoko zentro sortuko direla iragarri du\nBesteak beste, obesitatearen fisiopatologia, arnas aparatuko gaixotasunak, digestio-aparatukoak, neurodegeneratiboak eta arraroak.\nOsasun eta Kontsumo Ministerioak atzo jakinarazi zuen Sareko Ikerketa Biomedikoko zazpi Zentro (CIBER) sortuko direla, 32 milioi eurokoak. Zentro horietan, besteak beste, obesitatearen fisiopatologia, arnas gaixotasunak, digestio-aparatukoak, neurodegeneratiboak eta arraroak sartuko dira.\nCIBER erakundeak elkartu egiten dira patologia edo patologia espezifikoen talde bati edo ikerketa-arlo estrategiko bati buruzko proiektu zientifiko bat garatzeko, zuzendari zientifiko baten gidaritzapean. Talde horiek sarean lan egiten dute ikerketa kooperatiboa garatzeko eta ikuspegi metodologiko desberdinen ahaleginak bateratzeko, oinarrizko ikerketak sortutako ezagutzak praktika klinikora azkar eramateko.\nZentro berri horiek, Osasun Sistema Nazionalaren sareko ikerketa-egiturak osatzen dituzten Osasun Ikerketa Kooperatiboko Gaikako Sareekin (RETICS) batera, populazioarentzat interes berezia duten arlo jakin batzuetako ikerketari lehentasuna ematea dute helburu, egitura horri esker kideen kudeaketa-autonomia handiagoa izango baita.\nHala, CIBER berriek interes estrategikoko arloak landuko dituzte osasun-ikerketan, hala nola bioingeniaritza, biomaterialak eta nanomedikuntza; epidemiologia eta osasun publikoa; obesitatearen eta nutrizioaren fisiopatologia; arnas gaixotasunak; digestio- eta gibel-gaixotasunak; gaixotasun neurodegeneratiboak; eta gaixotasun arraroak.\nIkertzaileei CIBERen egitura berriak ekarriko dizkien abantaila praktikoen artean dago, nortasun juridikoa duen erakundea denez, ikertzaileak edo zerbitzuak hartzeko lan-kontratuak egiteko aukera (horrela lan-egonkortasun handiagoa izateko), aurrekontu propioa kudeatzeko aukera edo finantziazio-iturri berriak izateko aukera.\nOsasun ministroak, Elena Salgadok, azaldu zuenez, “sareko ikerketa translazionala bultzatzeko” borondatea adierazten dute CIBERek, Ingenio 2010 Programaren barruan, I+G+B sustatzeko eta Carlos iii.a Osasun Institutuaren mende daudenak. Borondate hori Osasun Ikerketa Kooperatiboko Sare Tematikoak (RETICS) sortzeko deialdi berrian ere zehaztuko da. Deialdi horrek 30 milioi euro izango ditu aurten.\nHalaber, adierazi zuen CIBERek entitate juridiko berezien forma hartuko dutela, eta horrek kudeaketa malgutu egingo duela eta ikertzaileei autonomia handiagoa emango diela zerbitzuak edo langileak kontratatzeko. Halaber, esan zuen aurreikusita dagoela hurrengo urteetan CIBER berriak sortzea, 11 edo 13 zentro, gehienez, eta 2009 arte 400 milioi euro inguruko finantzaketa izango dutela.\nKudeatzeko autonomia handiagoa\nCIBERen helburua, RETICS direlakoekin batera, Osasun Sistema Nazionalaren Sareko Ikerketa Egiturak osatuko dituztenak, populazioarentzat interes berezia duten arlo jakin batzuetako ikerketari lehentasuna ematea da, egitura horri esker kideen kudeaketa-autonomia handiagoa izango baita.\nRETICS direlakoen nazioarteko ebaluazioari dagokionez, 18 ikertzaile atzerritarrek egin zutela jakinarazi zen. Ikertzaile horiek zientzia-liderrak ziren beren espezializazio-arloetan, eta ibilbide luzeko eta ospe handiko ikerketa-zentroetatik etorri ziren, besteak beste, Johns Hopkins Universitytik, MD Anderson Cancer Center-etik eta Pasteur institututik.\nGuztira, ia 140 milioi euro bideratu dira gaikako sareak finantzatzeko 2003tik. Gaika, sareei eman zitzaien finantziaziorik handiena: onkologia, ia 30 milioi euro; gaixotasun neurologikoak (28 milioi), gaixotasun infekziosoak (20 milioi) eta gaixotasun kardiobaskularrak (20 milioi).\nbiomediko investigación-eu zentroak


Ayuntamiento de Larrabetzu - Hegazkinak eta putreak. EAJ-PNVren mozioa. Onartura EAJ-PNVren botoakaz eta EHBILDUren abstentzioagaz\nHegazkinak eta putreak. EAJ-PNVren mozioa. Onartura EAJ-PNVren botoakaz eta EHBILDUren abstentzioagaz\n“EAJ-PNV UDAL-TALDEAREN MOZIO ALTERNATIBOA, BILBOKO AIREPORTUAN SAIAK DAGOZALAKO ETA GARAGARRILAREN 29AN ETA MAIATZAREN 6AN HEGAZKINEN KONTRA TALKA EGIN EBELAKO EHBILDU UDAL-TALDEAK AURKEZTU DAUAN MOZIOARI BURUZ\nAurten, garagarrilaren 29an, sai batek eta hegazkin batek batak besteagaz talka egin eben Bilboko aireportuaren inguruetan. Horren ondorioz, hegazkinak aireportura itzuli behar izan eban preminaz, motor bakarra martxan dauala, eta horrek arrisku handia eragin eban.\nHorren antzeko gorabehera bat gertatu zan maiatzaren 6an be. Aireporturantza urreratzean baxu etorren hegazkin batek talka egin eban sai baten kontra.\nAzkenengo urteotan sai gehiago ikusi da lurralde osoan, eta hori arriskutsua da aireportuaren inguruetan bizi diranentzat.\nHorren ondorioz eragindako udalok ezin gara errealitate arriskutsu horretatik aparte geratu. Horregaitik, hona, Osoko Bilkurarako aurkeztu dogun\n1.- AENAri eta euskal-administrazioei eta estatukoei eskatzea, nork bere eskumenen eragin-eremuan, lagundu dagiela, koordinatuta egon daitezala eta beharrezkoak diran premiazko neurri eraginkorrak bideratu dagiezala, bizilagunen segurtasuna bermatzeko, saien eta hegazkinen artean talka egin ezkero eragin daitekezan ondorioei aurre egiteko.\n2.- AENAri eta eskumena daukien administrazioei eskatzea, saien eta hegazkinen artean egon daitekezan talkaden ondoriozko arriskuak kudeatzen dabezan organoetan egon daitezala airean baxu maniobratzen dan lekuetako udalak.\n3.- Erabaki honen barri emotea Bilboko Aireportuaren zuzendaritzari, AENAren zuzendaritzari, Sustapen Ministerioari, Bizkaiko Foru Aldundiari eta Eusko Jaurlaritzari.\nLarrabetzun, 2018ko irailaren 26ean”\nMozioa (PDF 6,53KB)


Deskribapena - Hezkuntza eta Kirol Fakultatea - UPV/EHU\nLehen Hezkuntzako Gradua - 2019/20\nLehen Hezkuntzako curriculum diseinuetako arloak menperatzeko behar diren ezaguerak sakonki ezagutu, bere izaera eta bere zailtasun maila 6-12 urteko ikasleriaren prozesu kognitiboen garapen mailarekin erlazionatuz, eta lehen hezkuntzako ikasleriaren konpetentzia guztien ikaskuntza bultzatuko dituzten irakaskuntza/ikaskuntza prozesuak (norbanaka eta taldean arduraz eta autonomiaz bizi, ikasten eta pentsatzen ikasi, hizkuntza ofizialetan, eta, gutxienez, atzerriko hizkuntza batean hitz egin, elkarrekin bizi, pertsona gisa garatu eta, egin eta ekin).\nHezkuntza eta pertsonak interesatzen bazaizkizu, aniztasun soziala eta kulturala errespetatzen badituzu, jakin-mina eta behatzeko gaitasuna badituzu, eta iruditzen bazaizu gure gizartea hobetzeko txikienetatik hasi behar dugula, Lehen Hezkuntzako Gradua da zure aukera.\nGomendagarria da gradura sartzerako B2 maila edukitzea irakasten den hizkuntzetan.\nSarrera-baldintzak eta harrera-irizpideak\nIkasketa hauetan, beraiekin erlazionaturiko lan esperientzia izateagatik onartua izateko aukera dago. Informazio gehiago nahi izatekotan, honako zuzenbide honetan kontsulta ezazu\nAdarreko oinarrizko irakasgaiak\nBestelako adarretako oinarrizko irakasgaiak\nGraduko titulua eskuratzeko, ikasleak euskaraz egin beharko ditu, gutxienez, 3. eta 4. mailako kreditu guztien %25.\nGradu-amaierako lanerako (GAL) matrikula egin ahal izateko, graduko kreditu guztiak gaindituta izan behar dituzu.\nBost ardatzen inguruan egituratzen da: - Esperientzia alor ezberdinetara aplikatutako ezaguera pedagogikoak ezagutu eta ulertu, ezaguera arlo ezberdinetatik datozen ikerketetan eta hoietatik abiatuz egindako esperientzia arrakastatsuetan oinarrituz. - Lankideekin ekipoan lana egin, jarduera profesionalaren hobekuntza ahal bideratzen duen ezaguerak eta esperientziak konpartituz, norberaren lanarekiko eta besteen lanarekiko errespetuzko jarrera erakutsiz. - Dagokien taldean aritzeko eta kudeatzeko testuinguru soziala kritikoki analizatu, testuinguru horien kalitatea mantentzen duten estrategietan parte hartzen duten eta diseinatzen duten alderdi interaktiboak ezagutuz. Bide honetan, benetako ikuspegitik abiatuz, etorkizuneko irakasleak ardurak izan eta erabakiak hartu beharko ditu, norberaren jokaera errebisatzeko prest egonik, eta prozesuan sor daitezkeen zailtasun posibleak erlatibizatzeko eta gainditzeko, eta hobekuntzarako bideratutako neurriak hartzeko. - Hezkuntza ikerketatik lortutako kontzepzioak analizatu eta kuestionatu, informazio eta komunikazio bideak kritikoki erabili, testuinguru aldakorretan egokitze eta erantzun eraginkorraren eskaintza ahal bideratuko duen ikaskuntza, ikerketa eta lan kooperatiboa errazteko. - Koordinazio funtzioetan aritu, familiekin bilerak eginez eta zein gizarte zein hezkuntza komunitatearekin sarean lanean arituz, ikasleen ahalmen guztiak ahalik eta gehien garatzeko diziplina arteko parte hartzea bultzatuz.\nLehen Hezkuntzako etapako irakasleak, zentro publiko zein pribatuetan.\nBaita hezkuntzarekin lotutako beste arlo batzuetan ere: ludotekak, museoak, ospitaleetako ikasgelak, presondegietako ikasgelak, gobernuz kanpoko erakundeak, argitaletxeak, eta abar.


Irekia Eusko Jaurlaritza - Gobierno Vasco :: Ohiko osoko bilkura (2011-06-9)\n\nOhiko osoko bilkura (2011-06-9) 1. zatia Iturria: Irekia\n\nOhiko osoko bilkura (2011-06-9) 2. zatia Iturria: Irekia\n\nOhiko osoko bilkura (2011-06-9) 3. zatia Iturria: Irekia\n1. Euskal Legebiltzar Talde Popularrak egindako legez besteko proposamena, Eusko Legebiltzarraren ordezkari batek EITBren programa-kontratuaren jarraipen-batzordean parte hartzeari buruz. Eztabaida eta behin betiko ebazpena. (09\_11\_02\_01\_0520)\n2. Aralar legebiltzar-taldeak egindako legez besteko proposamena, 2020. urterako estrategia energetikoaren inguruan. Eztabaida eta behin betiko ebazpena. (09\_11\_02\_01\_0531)\n3. Mistoa-Ezker Batua Berdeak legebiltzar-taldeak egindako legez besteko proposamena, Anadir Adopzio Irregularrek Kaltetutakoen Elkarte Nazionalaren eskaerei buruz. Eztabaida eta behin betiko ebazpena. (09\_11\_02\_01\_0546)\n4. Mozioa, Gorka Maneiro Labayen Mistoa-UPyD taldeko legebiltzarkideak aurkeztua, "Epsilon kasuari" buruz. Eztabaida eta behin betiko ebazpena. (09\_11\_03\_00\_0089)\n5. Mozioa, Javier Carro Iglesias Euzko Abertzaleak taldeko legebiltzarkideak aurkeztua, Gasteizko azpiestazioak Barcina-Itsaso 400 kV-eko linea elektrikoarekin eta Güeñes-Itsaso 400 kV-eko linea elektriko berriarekin izango dituen lotura berriei buruz. Eztabaida eta behin betiko ebazpena. (09\_11\_03\_00\_0094)\n6. Mozioa, Peio Iparragirre Etxeberria Euzko Abertzaleak taldeko legebiltzarkideak aurkeztua, Sprilur taldearen berrantolamenduari buruz. Eztabaida eta behin betiko ebazpena. (09\_11\_03\_00\_0095)


Zapatuan manifestazioa egingo da, Zaldibarko hondamenditik urtebete pasatu dela gogoan - etakitto.eus\nZapatuan, otsailaren 6an, Zaldibarko zabortegiko hondamendiaren lehen urteurrenean, mobilizazioak egingo dira Zallan (12:45), Etxebarrian (13:00), Elgetan (13:00), Markina-Xemeinen (13:00), Zaldibarren (13:15), Eibarren (17:00) eta Ermuan (17:30), Zaldibar Argitu herri plataformaren ekimenez. Eibarko manifestazioa Untzagatik abiatuko da, herriko kaleak zeharkatzeko.\nBestalde, epaiketaren gastuei aurre egiteko, herri plataformak diru bilketa kanpaina hasi du itsulapikoa.eus webgunean. 10 eurorekin lagunduta, Zaldibar Argituren txapa opari jasoko duzue; 20 eurorekin banderola; 50 eurorekin txapa eta banderola; eta nahi izanez gero ekarpen handiagoa egiteko aukera dago.\n« Hiru positibo gehiago atzeman dituzte Eibarren, baina eremu gorrian jarraitzen dugu [BIDEOA] Eibar nola sortu zen azaltzen duen bideoa prestatu dute Armagintzaren Museoan »


Ikasten.net: Euskarazko ikastaroak online Sustatu.eus - Teknologia albisteak\nIkasten.net: Euskarazko ikastaroak online\n2008-10-06 : 10:10\nEusko Jaurlaritzaren Hezkuntza, Unibertsitate eta Ikerketa sailak Ikasten.net aurkeztu du. Sarean eta doan euskara ikasteko baliabidea.\nIkasten.net euskara ikasteko baliabide didaktiko berria da, Eusko Jaurlaritzaren Hezkuntza, Unibertsitate eta Ikerketa sailak sareratu duena.\nLehendik ere badira euskara ikasteko beste baliabide batzuk HABEren esku. Ekimen berri honek aurrekoen osagarri izan nahi du, ikaskuntza ofizialetik kanpo, mundu guztiko edozein herritarri euskara ezagutzeko eta ikasteko aukera emanez.\nIkaskuntza-metodoa erabat online da, euskara ikasteko interesa duten pertsona helduei zuzendua, eta munduko edozein lekutara helarazteko diseinatua. Eskakizun bakarra da, ordenagailua eta konexioa izatea. Erabiltzaileek, euskara ikasteko orduan, ingelesezko azpiegitura edo gaztelaniazkoa aukeratu ahal izango dute (eta maila batetik aurrera baita euskara ere).\nIkastaroak 60 unitate ditu, ataletan banatuta eta hainbat jarduerarekin. Horrez gain, 12 errepaso-unitate eskaintzen ditu, ikasitakoa errepasatu eta finkatzeko. Edukien artean audioak, bideoak, hutsuneak betetzeko jarduerak, aukera anitzekoak, hitzak lotu edo sailkatzekoak, eta abar aurkituko dituzu.\nIkastaroan izena ematea doan da, oraingoz. 2009. urtetik aurrera, gainera, tutoretza zerbitzua ere eskainiko omen da.\nIkastaroak Ikasten.net helbidean egingo dira, baina aldez aurretik izena eman behar da hiru.com atarian (Eusko Jaurlaritzaren Etengabeko Ikaskuntzaren webgunea).\nEuskara ikastaroez gain, Hiru.com webgunean atzerriko hizkuntzak ikasteko aukera ere badago, E-lea programaren bidez. 45 euroko lizentzia ordainduta 4 hizkuntza ikasteko aukera dago: ingelesa, frantsesa, alemaniera eta italiera.


Ozono-galera ipar polo gainean - ZientziaEus\nOzono-galera ipar polo gainean\n2020/04/09 Roa Zubia, Guillermo - Elhuyar Zientzia\nAhaztuta dugu ozono-zuloaren kontua. Komunikabideetan ia desagertu da. Baina zientzialariek ez dute ahaztu, ezta zientziako albisteak idazten dituztenek ere. Aste honetan ozono hitza berriz ere aipatzen zuten Nature aldizkariaren albisteen zerbitzuan. Kontu bitxi bat zen, gainera: ozono-zulo bat sortu da ipar poloaren gainean.\n2019 eta 2020ko martxoan neurtutako ozono maila Arg. NASA Ozone Watch / Scott Sutherland\nNormalean ozono-geruzaren zuloaz aritzen garenean, hego poloaz aritzen gara, ez ipar poloaz. Hala ere, ez da lehen aldia horrelakorik gertatzen dena. 1997an eta 2011n ere gertatu zen. Aurtengoa, 2011koaren parekoa da, gutxienez; ikusi beharko da hurrengo asteetan izango duen bilakaera. Nolanahi ere, adituek esaten dute ipar poloko ozono-galera hori aste batzuk pasata desagertuko dela, alegia, ozonoa bere maila normalera itzuliko dela arazorik gabe.\nGalera esaten zaio ez baita ozono-geruzaren zulo bat. Horrela deitzen diogu, baina gertatzen dena da ozonoaren kontzentrazioa txikiagoa egiten dela ingurune batean.\nAlbistearen kontu bitxia hori da: ipar poloaren gainean sortu dela ozono-galera hori.\nAtmosferaren dinamika eta tenperaturaren ondorio bat da. Estratosferan dagoen ozonoa, izpi ultramore asko iragazten digun ozono-geruza hori, gizakiok sortutako hainbat produktuk suntsitzen dute; klorofluorokarbono ospetsuek, hain zuzen ere. Izugarri kaltegarriak dira ozonoa oxigenoan bilakatzen dutenean ez direlako desegiten, eta asko irauten dute atmosferan. Zorionez, 1987tik aurrera, Montrealeko protokoloaz geroztik, klorofluorokarbonoak debekatuta daude, eta debeku horrek arrakasta izan du. Ozono-geruza berreskuratzen ari da. Hortaz ez dago zalantzarik. Baina oraindik ere, atmosferan badaude klorofluorokarbonoak, garai hartakoak ez direlako guztiz desagertu.\nAtmosferaren dinamikak, Antartikaren gainean dagoen aire-zurrunbilo erraldoi baterantz bideratzen ditu, eta horregatik ozono-geruzaren galera handiena han izaten da. Meteorologoek azaltzen dutenez, atmosferaren goialdean oso tenperatura baxuak daudenean, hodei altuak sortzen dira eta prozesu horrek metatzen ditu klorofluorokarbonoak han. Ipar poloan, ordea, ez dira izaten tenperatura hain baxuak. Baina aurten bai, baita 1997an eta 2011n ere. Klorofluorokarbonoak metatu dira ipar poloaren gainean, eta horregatik jaitsi da ozonoaren kontzentrazioa han. Hala ere, ikusi beharko dugu bilakaera. Zientzialarien arabera, tenperaturak igotzen ari dira egun hauetan, eta litekeena da ozonoa laster itzultzea bere onera azkar. Baina ikusi beharko da.\nOzono-geruza, Artikoan ere ahul\nOzono-geruza, inoiz baino ahulagoa Artikoan


Argindarraren prezioaren gorakada izugarria milaka familiaren ekonomian sekulako inpaktua izaten ari den arren, EAJk eta PSEk, PPrekin batera, atzera bota dute EH Bilduren proposamena eta, hala, uko egin diote argindarraren fakturaren zama arintzeko neurriak hartzeari. Are okerrago, ez haiek, ez Jaurlaritza ez dira gai izan prezioen igoera kontrolik gabeko hau pairatzen ari diren herritarren egoera hobetzeko proposamen bat bera ere egiteko. Mikel Oterok euren inakzioa kritikatu du: “Gero eta jende gehiago pairatzen ari da elektrizitatearen prezioaren igoera eta egoera honetan ezer ez egitea ez da aukera bat”.\nMikel Oterok gogora ekarri du pobreziak gora egin duela azken urteotan Araba, Gipuzkoa eta Bizkaian, 200.000 herritar inguruk ez dutela baliabide nahikorik etxean tenperatura egokia eduki ahal izateko, eta arazo hori, jakina, are larriagoa dela orain argindarraren prezioaren igoeraren ondorioz. Hori dela eta, premiazkotzat jo du politika publikoetan jauzi kualitatibo bat ematea herritar guztiek oinarrizko baliabide energetikoak eskura izango dituztela ziurtatzeko.\nHorri jarraituz, EH Bilduk jada duela hilabete batzuk proposatu zuen Ongizate Energetikoa Bermatzeko Legearen beharra azpimarratu du Oterok. Hortaz, lege hori aurkez dezala eskatu dio Gobernuari, eta horren tramitazioak iraun bitartean Gizarte Larrialdietarako Laguntzak erabil ditzala egoera zaurgarrian dauden milaka herritarrek dituzten oinarrizko hornidura beharrei berehala erantzuteko.\nHalaber, Gobernu espainolak elektrizitatearen merkatuan eskua sartzeko hartu dituen neurrien kontra oligopolio elektrikoa hasitako gerra ere hizpide izan du EH Bilduko legebiltzarkideak. Iberdrola eta bera bezalako konpainiak irabazi ilegitimoak, eta ez galerak, pilatzen ari direla azaldu du, “mehatxua, xantaia eta joko zikina” erabiltzea leporatu die eta, testuinguru horretan, EAJk, herritarrak babestu beharrean, enpresa erraldoi horien interesak sutsuki defendatzeari ekin diola salatu du, “bere bandoa zein den argi utzita”.


Ez bada orain - Berria Ikasgela\nKatixa Agirre | 2021eko abenduak 17\nGazte talde bat, unibertsitatean sartzeko hautaprobetan. ARITZ LOIOLA / FOKU\nEz banaiz ni niretzako, orduan nor? Baina niretzako bakarrik banaiz, orduan zer naiz? Eta ez bada orain, orduan noiz? Esaera talmudikoJudaismoaren Talmud testu bilduma erlijiosoari dagokiona.\nhau, tinta beltzean inprimatuta, Madrileko nire logelan zintzilikatuta neukan, idazmahai gainean, begien aurrean etengabe. 22 urte nituen eta hiri handira ailegatua nintzen doktorego bat hasteko asmoarekin edo gidoilaritza ikasteko ideiarekin. Azkenean, bataren eta bestearen artean ezin erabakita, biak egiten nituen: goizez zine eskolara nindoan gidoilaritza ikastaroa egitera eta arratsaldez Konplutentsera, doktorego ikastaroak jarraitzera. Ordu libreetan, logela horren alokairua (228 euro, gogoan dut) ordaintzeko adina emango zidan edozer gauza egiten saiatzen nintzen, normalean ingeles klase partikularrak, metro lineen azken geltokietan zeuden etxeetan. Inoiz erabilgarria suertatuko zitzaidalakoan, bigarren hezkuntzako irakasle izateko ziurtagiria ateratzeko ikasten nuen tarteka (CAP deitzen zen orduan, eta ez, ez dut inoiz ezertarako erabili izan). Gauez, denbora eta energia topatzen nuen oraindik ordenagailua piztu (nire lehenengo portatila, gurasoen karrera amaierako oparia) eta idazteko: film laburretako gidoitxoak, desamodio poemak eta lehiaketetara bidaltzeko moduko ipuinak (nire bigarren diru iturria garai hartan). Gainera, bizitza soziala deitzen den hori zegoen, jakina: kontzertuak, antzerkia, afariak (normalean kañak eta hauekin musu-truk zetozen tapak) eta festak. Hirian berria izanda, ez nuen ezer galdu nahi.\nEz dakit nondik ateratzen nuen energia. Gaurko talaiatik begiratuta, ezinezkoa iruditzen zait. Baina hala izan zen. Paretan itsatsita nuen esaera horretatik, uste dut azken parteari erreparatzen niola bakarrik: eta ez bada orain, orduan noiz? Dena nahi nuen egin, eta denak izan behar zuen orain. Orainaldia erre. Pastel osoa jan mahaitik altxatu baino lehen.\n«Dena nahi nuen egin, eta denak izan behar zuen orain. Orainaldia erre».\nGaztaroak gordetzen dituen paradoxa horietako bat: berez aurretik denbora gehiago daukazun momentuan denbora ondo xahutzeko premia hori inoiz baino itogarriagoa da. Zer esanik ez nerabezaroan: larunbat gau batean ezin ateratzea —gaixorik egoteagatik, edo senide astun baten ezkontzagatik— katastrofe bat zen, zure bizitzako esperientzia, gertakizun funtsezko hura, lapurtuko zizun desgrazia.\nAskotan ekarri izan dut gogora garai hartako grina eta urgentzia pandemia hasi zenetik. Ez naiz nostalgikoa, baina nire gaztaroko frenesi hura gogoan, izurri garaiko gazteengan pentsatzen nuen. Zer-nolako frustrazio eta angustia ez ote zuten sentituko etxean itxita, lagunak ezin ikusita, edo poliziaren mehatxupean ateratzen hasi zirenean. Ez zen zaila imajinatzea, ikusi ere egiten nuen: unibertsitatean online klaseak hasi zirenean, eserita eta jantzita zeuden ikasleak, kamera piztuta, egoera berriarekin urduri baina emozionatuta. Asteek aurrera egin ahala, kamera pizteari utzi zioten, eta txat bidez komunikatzen ziren mamu batzuei ematen nizkien eskolak. «Piztu kamera behintzat elkar agurtzeko», esaten nien, pantaila beltz bati hitz egiteaz nekatuta: hondoratutako gazteak ikusten nituen orduan, sofan etzanda, pijamak, mantak, dorito poltsak.\n«Izurri garaiko gazteengan pentsatzen nuen. Zer-nolako frustrazio eta angustia ez ote zuten sentituko etxean itxita, lagunak ezin ikusita, edo poliziaren mehatxupean ateratzen hasi zirenean».\nOrdutik, aurrez aurreko eskolak itzuli diren arren, desgaitasunak dituzten pertsonentzako EHUko zerbitzutik iristen zaizkigun ohar gehienek depresioarekin eta antsietatearekin dute harremana. «Bere egoera dela-eta ikasleak hutsegiteak egingo ditu. Eskola orduetan krisialdia sufrituz gero, atera egin beharko du, medikazioa hartu, lasaitu arte atsedena hartu eta abar. Izan zaitez malgua eta adaptatu ikaslearen egoerara».\nOsasun mentalaren hondorapena ez zen pandemiarekin hasi, eta ez da harekin amaituko, noski. Gaur egun hain orokortua ematen badu, ikusgaitasunagatik ere bada, horretaz hitz egiten delako, desgaitasunak dituzten pertsonentzako zerbitzuak aintzat hartzen duelako, orain dela hogei urte baino askoz gehiago.\nHala ere, bihotza apurtzen didate gazte apurtu hauek. Hein handi batean gazte izate hutsa da pisu zaiena. Sekulako ardura kokatu dugu bizitzaren etapa horretan. Gaztaroa glorifikatuz eta mutur barregarrietaraino eramanez zera interpretatu daiteke: gaztaroa dela merezi duen aro bakarra. Gero, ezer ez: dekadentzia, gaixotasuna eta heriotza. Ez hori bakarrik, gaurko gazteek beste pisu bat daukate gainean. Gero, ezer ez: hondamendi klimatikoa, planetaren itomena. Ahaztu egin dugu adin ertaina dela berez garairik luzeena (eta agian plenoena ere bai, estableena akaso), adin ertaina ia desagerrarazi dugulako, errelatorik gabe utzi.\n«Hein handi batean gazte izate hutsa da pisu zaiena. Sekulako ardura kokatu dugu bizitzaren etapa horretan».\nOrain da zure garaia, esaten diegu gazteei, baina oraina kaka zaharra da. Eta oraina kaka zaharra iruditzen bazaizu, ez espero ezer etorkizunaz, hori are okerragoa izango da. Ez baitzara ordurako gaztea izango.\nAgian gaztaroari presioa kentzen hasi beharko genuke. Oso ondo egon daiteke gaztaroa, baina ez du zertan izan behar gure arorik onena: gerokoa askoz hobeagoa izan daiteke, zinez.\nEz bada orain, orduan noiz? Ba orduan bihar. Edo etzi. Edo etzidamu. Horixe idatziko nuke orain, berrogei urte bete berriak ditudala, Madrileko nire gelatxo hartan etengabe eraso egiten zidan leloaren gainean.\nEz bada orain Katixa Agirre | | 2021eko azaroak 21


BIRTNA Gortinak, parea, beixa, 145x300 cm - IKEA\nGortinak eta estoreak\nBIRTNA Gortinak, parea\nBelusa bezain leuna, ante itxurarekin. BIRTNA gortina poliester birziklatuz dago egina, eta ez du argia sartzen uzten pribatutasuna eta loaldi atsegina bermatzeko. Kolore leunak konbinatzeko errazak dira.\nGortinak hauek argiaren sarrera eragozten dute.Goiko begiteei esker, barratik zuzenean zintzilikatu ahal izango dituzu gortinak.Neurriak gortina bakoitzari dagozkio.SY tolestura egiteko erabil dezakezu tira, josi beharrik Gabe gortinak txikiagotzeko.Diseinatzailea\n% 100 poliesterra (gutxieneko % 80 birziklatua)\nGarbitu garbigailuan, gehienez ere 40°C-tan, programa arruntean.150ºC-etara Lisatzea gehienez ere.\nProduktu hau egiteko PET botilen gisako iturrietatik lortutako poliester birziklatua erabiltzen dugunez, lehengai gutxiago erabiltzen ditugu, gure ingurumen-inpaktua murrizten dugu eta badauden materialek bizitza berria hartzen dute.Planetan eragin positiboa izan nahi dugu. Horregatik, 2030erako, gure produktuen material guztiak birziklatuak edo berriztagarriak izatea nahi dugu, baita modu arduratsuan ateratakoak izatea ere.\nBIRTNAGortinak, pareaArtikulu kopurua:904.807.74\nZabalera: 28 cmAltuera: 10 cmLuzera: 38 cmPisua: 2.93 kgPaketeak: 1\nGortinak, parea, beixa145x300 cm


Ikerketa-zentroak - Zientzia.net\n16.344 eduki kontsultagai\nHasiera » Gaiak » Ikerketa-zentroak Ikerketa-zentroak\nMikrosentsoreak gasak aztertzen\nAire garbia arnasten lagunduko diguten gailuen barruan joango diren mikro- eta nanosentsoreak ikusiko ditugu, CICmicroGUNE ikerketa-zentroan. Gehiago\nBC3ko udaberriko unibertsitatea\nBC3 zentroan proiektu interesgarri bat jarri dute martxan. Udaberriko unibertsitate bat antolatu dute klima aldaketa ikertzen duten adituak ekosistemek ematen dituzten zerbitzuak modelizatzen trebatzen laguntzeko. 39 herrialdetako adituak etorri dira nor bere herrialdeko kasuen datuekin. Miren Onaindiak kontatu digu zein den topaketaren helburua.\nTumoreak hautemateko eta suntsitzeko sistema bat garatu dute nanopartikuletan oinarrituta\n2013/03/12 Lakar Iraizoz, Oihane - Elhuyar Zientzia Minbiziaren kontrako sistema berritzaile bat garatu dute Gaiker-IK4 buru izan duen proiektu batean. Tresna gisa nanopartikulak erabilita, tumoreen kokalekua zehaztea eta haiek hiltzea zuen helburu proiektuak.\nLau urtez aritu dira lanean helburu bikoitz hori lortzeko Europako hogei erakunde, eta, lortutako emaitzetako bat izan da tumoreei antzemate...\nBCBL adineko hiztunen bila\nElebitasuna eta zahartzaroa lotuko dituen ikerketa-lerro bati ekingo diote BCBL-n. Lehenengo ikerketa saiorako 80 boluntarioko talde bat osatzen ari dira.\nIkerbasquek inoiz baino hautagaitza gehiago jaso ditu\nIkerbasquek 1537 hautagaitza jaso ditu 2012an, 65 ikerketa-postu betetzeko.\nIkusi beste gai batzuk\tEkonomia (23)\nIngurune adimendunak (22)\nAzokak, biltzarrak (89)\nBiziaren sarea ehuntzen 15,20€Erosi


Etxea Ikuspegiak Jurisdikzioaren eguneratzea Erresuma Batuko konpainiaren izena erregistratzeko jarraibideak\nEguneratutako ordua: 04 Jan, 2019, 09:46 (UTC+08:00)\nErresuma Batuko zure negozioaren izena aukeratu behar duzu sozietate anonimo bat eratzen ari bazara. Erresuma Batuko konpainiaren izena erregistratzerakoan, zure izena ezin da honakoa izan:\nerregistratutako beste sozietate baten izena\nlehendik zegoen marka\nZure izena beste konpainiaren izenaren edo markaren antzekoa bada, agian aldatu egin beharko duzu norbaitek kexa egiten badu.\nZure izenak normalean "Mugatua" edo "Ltd" gisa amaitu behar du.\nIzenen "berdina" izenak lehendik dagoen izenarekiko desberdintasun bakarra dutenak biltzen ditu:\npuntuazio jakin bat\nzenbait karaktere berezi, adibidez 'plus' ikurra\nitxuraz edo esanahiaz antzeko izenarekin dagoen izena edo beste pertsonaia bat\nErresuma Batuko enpresa izenetan normalean erabiltzen den hitza edo pertsonaia\n"Hands UK Ltd" eta "Hand's Ltd" "Hands Ltd" bezalakoak dira. 'Izen berdina' izen bat erregistratu dezakezu soilik:\nzure enpresa dagoeneko izena duen sozietate edo erantzukizun mugatuko sozietatearen (LLP) talde bereko kide da\nenpresak edo LLPk izen berriaren aurka inolako eragozpenik ez duela baieztatu duzu\nAgian zure izena aldatu beharko duzu norbait kexatzen bada eta Companies House-k zure aurretik erregistratutako izena "bezalakoa" dela onartzen badu.\n"Easy Electrics For You Ltd" "EZ Electrix 4U Ltd" bezalakoa da\nCompanies House zurekin harremanetan jarriko da zure izena beste bat bezalakoa dela uste badute eta zer egin behar duzun esaten badizute.\nZure enpresaren izena ezin da iraingarria izan. Zure izenak ere ezin du hitz edo esamolde "sentikorrik" eduki, ezta gobernuarekin edo tokiko agintariekin konexiorik iradoki ere, baimena lortu ezean.\nZure enpresaren izenean "Akreditatua" erabiltzeko, Enpresa, Energia eta Industria Estrategia Sailaren (BEIS) baimena behar duzu.\nIzen erregistratuaren beste izen bat erabil dezakezu. Hori "negozioaren izena" bezala ezagutzen da. Enpresen izenek ez dute hau egin behar:\nlehendik zegoen marka baten berdina izan\nbesteak beste, 'mugatua', 'Ltd', 'erantzukizun mugatuko sozietatea,' LLP ',' sozietate anonimoa 'edo' plc '\nbaimena lortu ezean hitz edo esamolde "sentikorra" eduki\nZure izena marka erregistratu beharko duzu jendeak zure negozio izenarekin negoziatzea eragotzi nahi baduzu. Ezin duzu beste enpresa baten marka erabili zure negozioaren izen gisa.\nZure enpresaren izenean "mugatua" erabili behar ez duzunean\nEz duzu zure izenean "mugatua" erabili beharrik, zure enpresa erregistratutako ongintzazkoa bada edo berme bidez mugatuta badago eta estatutu sozialek zure enpresa esaten badute:\nmerkataritza, artea, zientzia, hezkuntza, erlijioa, karitatea edo edozein lanbide sustatzen edo arautzen ditu\nezin ditu akziodunei ordaindu, dibidendu bidez adibidez\nakziodun bakoitzak konpainiaren aktiboetan laguntzea eskatzen du, baldin eta bazkidetzan amaitu edo urtebeteko epean akziodun izateari uzten badio.\nErresuma Batuko Sozietateen gaineko Zerga% 17raino jaitsi da 2018an\nJurisdikzioaren eguneratzea United Kingdom


Zapuztu nahi duten bake prozesuaren alde egiteko aukera eman behar diogu euskal jendarteri | LAB SINDIKATUA\nErrepresioa Zapuztu nahi duten bake prozesuaren alde egiteko aukera eman behar diogu euskal...\nZapuztu nahi duten bake prozesuaren alde egiteko aukera eman behar diogu euskal jendarteri\nAzken hilabeteetan ugariak eta oso interesgarriak izan dira eremu zibiletik hartu ditugun iniziatibak Euskal Herrian benetako bake egoera bat eraikitzeko. Hainbat eragile sindikal eta sozialek bat egin dugu gatazka garaiak atzean uzteko funtsezkoak diren gauzen inguruan.\nUrriaren 22an Donostian eratu zen Foro Sozial Iraunkorrean esandakoetatik, hiru konklusio nagusi atera ziren: armagabetzea egiteko baldintzak daudela, garaia dela preso politikoak etxeratzeko bidearen inguruan akordio zabalak egiteko; eta hainbeste urtez luzatu den gatazkak utzitako zauri latzak sendatzeko derrigorrez egin behar dugula bide bat guztien artean.\nBertan ginen eragileak eta norbanakoak bakearen alde lanean jarraitzeko prestutasuna adierazi genuen. Jendartearen aurrean konpromiso berriak bereganatu genituen bakea eraikitzeko agenda zehatz batekin lan egiteko. Eta alderdi politikoei eskatu genien euren eskutan zeudenak egiteko bake prozesuaren mesedetan, beraiei dagokielako euskal instituzioak bakearen alde lanean jartzea.\nETA Foro Sozialak marraztutako bidean urratsak emateko prest agertu delarik, erabaki horrekin lotzen dugu guk bart gaueko atxiloketa; ziur gaude horrela ikusten eta ulertzen dugula Donostian elkartu ginen guztiok, baita euskal herritar gehienak ere.\nBake prozesua zapuztea Estatu helburu dute Estatu frantses eta espainolak, bistakoa da. Horrek eraman gaitu bakea eraikitzeko gure bide propioa marraztera. Erabaki zuzena hartu dugu. Baina zaila izango da bidea egitea ez baditugu eraso hauek salatzen, ez badiogu euskal jendarteari mobilizazio sozialaren bidez bake prozesua babesteko eta defendatzeko aukerarik ematen.\nHori dela eta, atxiloketa berri honek bakearen eraikuntzan laguntzeko prest gauden eragile sozial, sindikal eta norbanakoen erantzun bateratu eta sendoa eskatzen duela pentsatzen dugu LABetik. Eman ditzagun urratsak hori posible egiteko.\nAfiliatuei eta euskal langile guztiei dei egiten dizuegu atxiloketa salatzeko deituko diren mobilizazioetan parte hartzera. Baita astelehenean salaketa hau lantokietan zabaltzera ere.


Banakoa Amaikak Bat-en aurka, Ruiz de Azuaren agurrean - Arrasate - Goiena.eus\nBanakoa Amaikak Bat-en aurka, Ruiz de Azuaren agurrean\nJokin Bereziartua Lizarazu 2017-05-20 18:52\nMondrak bana berdindu du Debako Amaikak Bat taldearen aurka. Emaitzaz harago, Ander Ruiz de Azua Manzano izan da protagonista, Mondran 20 urte egin ostean futbola utziko du-eta. "Oso egun berezia da niretako. Futbolak momentu on eta txar asko eman dizkit, onekin geratuko naiz betirako. Eskerrik asko 20 urteotan ondoan izan ditudan guztioi", adierazi du lehiaren amaieran, hunkituta.\nMondrarendako etxeko azken partidua izan da gaurkoa, azken jardunaldian Lesakan, Beti Gazteren aurka, jokatuko dute-eta Josu Zubiaren mutilek. Amaikak Bat baino hobeto hasi da Mondra baina azken hilabeteotako dinamikari jarraiki gola egitea asko kostatu zaie arrasatearrei. Lehen zatiaren amaieran egin du 1-0koa Mondrak, Asier Sanchez eta aldeko zortea protagonista izan diren jokaldian.\nBigarren zatian, baina, nagusitzen joan da Debako taldea eta 66. minutuan banako berdinketa lortu dute. Hortik gutxira beste zenbat aukera izan dituzte kanpokoek baina aurrelarien hutsek eta Ander Ruiz de Azuaren geldituek 1-2koa eragotzi dute. Amaieran, banako justua Mojategin.


Campus teknologikoa genero-eten digitalari aurre egiteko - SPRI\nSPRI / Berriak SPRI / Berriak / Campus teknologikoa genero-eten digitalari aurre egiteko\nCampus teknologikoa genero-eten digitalari aurre egiteko\nSPRIk “Camp Tecnológico – Girls&Tech” proposatzen du nobedade gisa urriaren 7tik 9ra Opengune eremuan egingo den Araba Encounter topaketako jarduera-egitaraurako. Asmoa da teknologiekiko interesa zabaldu eta piztea emakumezko ikasle gazteen artean (8 urtetik hasita), eta bertatik bertara erakustea nolako aukerak dakarzkien berrikuntzak beren etorkizun hurbilari begira. Tailerrean zehar, neskatoek elektronika eta programazioko proiektu sinpleak egingo dituzte, adibidez: etxe bateko argiak kontrolatzea (led-ak, sentsoreak eta soinuak uztartuz) edo, zergatik ez, zapatila pare bat egitea led argiak erabiliz.\nLanbide teknologikoetan argi ikusten da badagoela genero arloko eten digitala, eta arazoa hezkuntzatik hasten da, STEM (Science, Technology, Engineering and Mathematics) lizentziaturetako ikasleen %20 baino gutxiago baitira emakumeak. Emakumezko eta gizonezkoen arteko alde horren jatorria estereotipoetan eta oraindik oso errotuta dauden roletan dago. Horregatik, emakume asko kanpoan geratzen ari dira berritzeko eta aldaketa teknologikoa lideratzeko aukera handiak dakartzan etorkizun honetatik.\nSPRIk – Enpresa Digitalak antolatutako jarduera-egitaraua urriaren 7an hasiko da, gai hauek landuko dituzten hiru hitzaldirekin: “Gorde zure argazkiak, bideoak eta agiriak lainoan, modu seguru eta merkean”, “Zenbait giltzarri nire WordPress proiektua blindatzeko eta pertsonalizatzeko” eta “Markdown. Ikasi idazteko modu berri bat”.\nHitzaldiekin batera, hilaren 7an tailer praktikoak eskainiko dira eguneroko bizitzan ohikoak diren alderdiei erantzuteko: “Ikasi informazioa mapa mentalekin antolatzen” eta “Telefonoa, mugikorra baino askoz gehiago: atera etekina zure Smartphone-ari”.\nSPRIk antolatutako jarduerek urriaren 8an jarraituko dute beste hiru hitzaldirekin: “Eduki zure WordPress beti eguneratuta ahaleginik txikienarekin”, “CSS 2016: bost joera zure web proiektuak hobetzeko” eta, azkenik, “Linkedin, networking profesionalerako erreminta”. Egun berean, bi campus teknologiko egingo dira: lehena, “Camp Tecnológico–Sortu zeure bideojokoa Kodu erabiliz”, non bideojokoak garatuko baitituzte, eta bigarrena, “Camp Tecnológico – Girls&Tech”.\nAraba Encounter profesionalei, afizionatuei eta teknologia berrien zaleei zuzendutako party informatikoa da. Euskaltel Konekta Fundazioak antolatzen du Eusko Jaurlaritzaren (SPRIren bitartez), Arabako Foru Aldundiaren eta Gasteizko Udalaren laguntzarekin. Hitzaldi eta tailer guztiak doakoak dira, baina plazak mugatuak direnez, aldez aurretik eman behar da izena web orrian.


Carola | El Diario Vasco\nARITZ GORROTXATEGI Miércoles, 3 julio 2019, 14:08\nSea Watch 3 ontziko kapitainaren atxiloketak aspaldiko auzi baten zauriak ireki ditu. Beste behin ere, aurrez aurre geratu dira legea eta gizakiak. Italiako legearen eta Agrigentoko fiskaltzaren arabera, Carola Rackete gaizkile hutsa da, eta pertsonen trafiko ilegala lagundu du bere jokabidearekin. Legeak betetzeko dira, eta ordenamendu juridiko batek segurtasuna behar du, baina zer egin legeek edo legeen ondorioek pertsonen oinarrizko duintasuna urratzen badute? Antzeko arazo bat planteatu zen II. Mundu Gerra amaitu berritan. Izan ere, zergatik kondenatu agintari naziak beren legeen arabera jokatu bazuten, beren zuzenbidea zorrozki eta hitzez hitz jarraitu bazuten? Argi zegoen, alabaina, erregimen naziaren legeak nabarmenki bidegabeak eta ankerrak izan zirela. Nola bereizi halakoetan legea eta zuzenbidea, legea eta justizia? Are gehiago gaur egun, estatu ia gehienak nazioarteko lege eta akordioen mende daudenez gero...\nAldeak alde, antzeko zerbait plantea daiteke Carola Racketeren kasuan ere. 'Sea Watch 3' ontziak 42 etorkin erreskatatu zituen Libiako uretatik, baina hango portuek behar adina segurtasun bermatzen ez zutela iritzita, Italiara jo zuen ontziak. Racketeren ustez itsasoaren legea eta gizakien eskubideak segurtasunaren eta Italiako zuzenbidearen gainetik daude. Bitxiki, kasu batzuetan oso zorrotz ezartzen da legea, eta beste batzuetan, berriz, oso epel. Adibidez, paradisu fiskalen edo arma trafikoaren kasuan.\nAipatu ontziari dagokionez, badirudi legearentzat errazagoa dela etorkin horiek uretan itotzen uztea. Arazo juridiko gutxiago. Baina, jakina, legearen ikuspegitik hala bada, orduan garbi dago lege hori akastuna dela.


Esperientzia Traumatikoetako Biktimekin Lan Egitea - graduondokoak - UPV/EHU\nEsperientzia Traumatikoetako Biktimekin Lan Egitea\nGAKOAK - Esperientzia Traumatikoetako Biktimekin Lan Egitea\nEsperientzia traumatikoen biktimen gaia gutxi landu da orain arte irakaskuntzan, eta beharrezkoa da gaiari diziplina anitzeko ikuspegi batetik ekitea. Graduondoko honek hutsune hori bete nahi du, prestakuntza profesional eta praktiko batetik. Titulua egituratzean, aintzat hartu da Esperientzia Traumatikoetako Biktimekin Lan Egitea aurrez aurreko espezializazio graduondokoaren hamar urtetik gorako garapena (UPV/EHU), eta Europako araudia estatuko legedira ekartzen duen apirilaren 27ko 4/2015 Legeak, Delituaren Biktimaren Estatutuari buruzkoak, planteatzen dituen eskakizun profesionalak.\nHelburua da biktimen arretan trebatzea, ikuspegi integratzaile batetik, aintzat harturik gertakari mota eta biktimen ezaugarri indibidual eta sozialak. Horretarako, kontzeptu eta tresna biktimologikoak erabiltzeko gaitasuna eskuratu behar da, haien potentzialtasunak garatzeko jardun profesionalaren alor guztietan.\nErakunde laguntzaileak: Biktimen eta Giza Eskubideen Zuzendaritza (Eusko Jaurlaritza)\n32 ECTS Kreditu\nTitulu hau aukeratzeko arrazoiak - Esperientzia Traumatikoetako Biktimekin Lan Egitea\nNazio Batuen, Europar Batasunaren eta Espainiako Biktimaren Estatutuaren araudien egungo beharrei erantzuten die, biktimekin lan egingo duten profesionalak eta boluntarioak trebatzeari dagokionez.\nEra honetako Europako graduondoko bakanetako bat da, eta Euskal Biktimologia Sozietate Zientifikoko profesionalen laguntza dauka.\nMatrikularen prezio egokia, beste prestakuntza aukera batzuen aldean.\nGuztiz online. Hautazko aurrez aurreko mintegi bat.\nIrudia - Esperientzia Traumatikoetako Biktimekin Lan Egitea\nIrteera profesionalak - Esperientzia Traumatikoetako Biktimekin Lan Egitea\nPrestakuntza osagarri bat da arlo ugaritako profesionalentzat (Zuzenbidea, Psikologia, Kriminologia, Hezkuntza eta Gizarte Langintza, Pedagogia, Irakasle ikasketak, Kazetaritza, Soziologia, Zientzia Politikoak, etab.), alor publikoan nahiz pribatuan dihardutenak, esperientzia traumatikoen biktimekin lan egiten duten tokiko, estatuko eta nazioarteko erakundeak barne.\nInteresgarria izan daiteke ere beste erakunde batzuetako pertsonentzat: polizia, biktimen arretarako zerbitzuak, bitartekaritza zerbitzuak, espetxe funtzionarioak, etab.


Llamamiento contra la ley mordaza en su primer aniversario | BERRI OTXOAK Llamamiento contra la ley mordaza en su primer aniversario | BERRI OTXOAK\n28 junio, 2016 28 junio, 2016 berri_otxoak\nProtestaren kriminalizazioaren aurka!!!!\n•Enlace al vídeo de la movilización: TeleBilbao\nAzken urteotan eta sistemak berak sortutako krisiaren aitzakian, honen aurretik ere urriak ziren eskubideen galera sistematikoa pairatzen ari gara: langile-eskubideak, osasunerako, hezkuntzarako, etxebizitzarako eskubideak… Eta, horren ondorioz, herritarrak gehiago eta gehiagotan ari gara kalera ateratzen. Oinarrizko eskubide sozialen suntsiketa prozesu honekin batera erakundeek, beste behin, legeak birformulatu eta kode penala estutzeko bidea hartu dute. Parte-hartze politikorako ekimenak eta protestarako mobilizazioak are kriminalizatuagoak izan dira. Laburbilduz: Batetik, eskubide sozialak lapurtzen dizkigute, bestetik eskubide horien alde borrokatzeko eskubidea kentzen digute.\nDuela urtebete, 2015eko uztailaren 1ean, Mozal Legeetan aipagarrienetariko bi indarrean sartu ziren: Herritarren Segurtasunerako Legea eta Kode Penalaren Erreforma. Baina azken urteetan sortu edo eraldatu diren eta gure eskubide eta askatasunei zuzenean eragiten dieten arauen multzoa, dezentez zabalagoa da. Hilabete batzuk lehenago sartu ziren indarrean Segurtasun Pribatuaren Legea edo isilpean daramaten Erradikalizazio Biolentoaren aurkako Borroka Plana. Beranduxeago, Auzipetze Kriminalaren Lege berritua.\nHerritarron protestak, pobrezia eta prekarietate egoerak zigortzeko helburuarekin formulatuta daude neurriok. Guztiok izan gaitezke susmagarri. Nahikoa da polizia batek delitu bat burutzeko arriskua ikustea, delitua bera gertatzeko beharrik gabe. Hartara, ez dira gertakariak soilik kriminalizatuko, baita zenbait giza-talde ere: migranteak, aktibistak, baliabiderik gabeko pertsonak, edo horiekin elkartasuna adierazten duen edozein.\nBeldurra, zigorra, errepresioa gailentzea eta kaleak hustutzea dute xede. Baina guk elkartasunean oinarritutako gizarte baten hazia daramagu bihotzetan, eta egunerokotasunean uzta jasotzen ari gara. Herri honetan aski ondo ezagutzen ditugu salbuespen-lege horien ondorioak. Urte luzez izan gara herritarren erantzuna isilaraztea helburu zuten halako neurrien laborategia eta, oztopoak oztopo, inteligentzia eta zaintza kolektiboa garatu dugu autoritarismoa dantzatzeko. Badakigu neurri hauekin errazago kriminalizatzen direla herritarron protesta eskubidea eta herritik herriarentzat plazaratzen ditugun egitasmoak eta alternatibak. Horregatik, deialdia egiten dugu neurri bidegabe hauen aurrean beldurra galtzera eta desobeditzera: kalea herritarron lekua da, bizilagunen arteko antolakuntza eta elkarlaguntzarako joerak biderkatzeko unea da. Ez bagara gu, nortzuk? Ez bada orain, noiz?\nGuzti horrengatik, mobilizazioa deitu dugu uztailaren 1erako. Ekimen independiente eta deszentralizatua, baina Pirineotik beherako euskal hiriburuen artean koordinatutakoa. Guztiak bat gatoz egindako irakurketan, adostua izan dena eta egunotan lau hiriburuetan errepikatuko duguna. Baita deialdiaren leloan ere: No a las Leyes Mordaza. Lege injustuak desobeditu. Mobilizazioek ezaugarri desberdinak agertuko dituzte tokian toki, baina hiriburu guztietan kolektibo sozial eta politiko anitzen multzoek antolatu dute deialdia. Ezberdinen arteko lan komun honek mozal legeek sortzen duten ardura eta haserrearen zabalaren erakusgarriak direla uste dugu.\nBizkaian, aurten, gutxienez 1.907 lagun ertzaintzak zigortuak izan dira, datu ofizialen arabera, hiritar segurtasunaren babesaren lege berriari esker. 1.907 lagun zigortu hauetatik, 43 izan dira nahasmendu publikoengatik, 61 autoritateari erresistentzia egiteagatik, 66 higiezinen okupazioagatik, 345 autoritateari errespetu faltagatik… Hala eta guztiz ere herrialde honetako gainontzeko poliziek jarritako zigorrak gehitu behar ditugu. Lege eta zigor hauek gure libertateak ukatzen dituzte eta beraz bere indargabetzea eskatzen dugu eta indargabetze hori luzatzen diogu etorritako gobernu berriari. Indargabetze hori heltzen den bitartean gure lurraldeetako instituzioei exigitzen diegu bidegabeko lege hau bertan behera uztea eta intsumisoak adierazten ditzatela\nPresentación de alegaciones contra los recortes de la Ley vasca de vivienda


ARROPA KONTUAK | Erantzuidazu, mundu honetakoa naizen ala ez\nKaixo irakurle maiteak!!!\n#AneFer bueltan da!!! [ Yupi!!!!! Oeeee… Oeeeeeee!!!! Badakit zain egoten zariela neure hitz ederrak irakurtzeko ta hementxe nau barriro!!!]\nOraingo huntan, arropaz eta armairu aldaketaz eingotzuet berba! Bai, hainbeste gustetan dozkun momentuaz ari nai: urtaro aldaketagaz batera armairuko arropa aldatu biharraz!\nKonturatu nai fenomeno paranormal xelebreak geratuten direla kontu honegaz.\nTERMOSTATOA APURTUTA? 3 KATEGORIA\nUrtaro aldaketagaz zer jantzi erabakitzea ez da erraza! Demagun, Iraila amaiera. Tenperatura maximoa 22 gradu eta minimoa 15.\n-KETXUAZALEAK: . Uda amaitu da eta bardin dau zelako tenperatura dauen, ketxuazaleak hor doiaz beren plumas handiagaz soinean, eta gainera gama altuenekoa, Everesten bizitzeko balio dabien plumasagaz [Txo! txamarra horiek 0 azpiko tenperaturendako dauz eginda! 18 gradugaz txamarroi hori jazten badozu, urtarrilean, 7 gradugaz kalera urteteko gaitasunik badekozu? Halan 2 Ketxua jantzite urteten zara??\nAgian Ketxuak patrozinatzen dabiez, eta jazteagattik dirutxu bet jasoten dabie? Ostantzean ez dot ulertuten!!!]\nOkerrena da, ezaututen dotazela Ketxuazale batzuk, apirilean hego-haize apur bategaz (eta iraileko 18 gradu bardinak dauzela) fraka labur eta txankletagaz doiazela hondartzara, eta 15 gradutan dauen uretan bañatzen direla!!!!\n-ODOLBEROKOAK: Guztiok ezututen dogu nonor urte guztian manga laburregaz ibiltzen dena eta fraka luzeak ozta-ozta jazten dauzenak. Elurtea tokeuz gero, agian sudaderatxu bategaz ibiltzen dira. Durangoko Azokan (abendu haseran) tiradun kamisetagaz ikusi dotaz!!!!!!\nMota huntan be, uda amaitu dela onartu gure ez dabienak be sartu daitezke, ta aitortzen dot neuri be sandaliak lagatzea eta fraka luzeak jaztea asko kostetan doztala. Lehen egunetan fraka luzeak eta oinetako itxiegaz “lotute” sentituten nai [ah!!!! eta oinetakoak aldatzerakuan beti mina emoten doztabe! Sandaliak lehen biderrez jazterakoan, nai eta aurreko urtekoak eta oso erabiliak izan, beti mina eiten doztabe, eta botegaz be bardin, hurrengo egunean oinak tiritas josiak!!!]\n-BADAZPADATARRAK: Hemen mota bi dauz: BAT: tipula baten modun doiazenak: Kami maga laburre ta manga luzekoa, pare bat jertse, txaketa, bufanda edo pañueloa, … Etxetik holan urten, eta eguna aurrera pasa ahala arropa tenperaturara egokitzen doiaz, prendak jarriz edo kenduz.\nBI: Poltsa handi bategaz edo Altus motxilagaz ikusiko dotezuz [bai, mendiko motxila Altusa bete-beteta eta sekulako pisuagaz ikusten dotezun horiek, ez doiaz mendira edo ez daukie eskalatzeko sokak barnean, ez!!!! Badaezpadatarrak dira!!!]\nEuskal Herrian, egun bakar batean urtaro guztietako eguraldia egin dezake: Goizean fresko baine ateri, eguardian eguzkia eta sargori eta arrastian euria eta hotza. Etxetik kanpo ordu asko pasa bihar badekozuz, badaezpadako aterkia, bufanda, jertsea, euritako oinetakoak, siratxue eta eguzkitako betaurrekoak eruan biharra dekozuz, badazpada!!!\nArmairu aurrean zauz neguko arropak ateratzen eta hor agertu da duela 10 urte erosi zenuen kamiseta. Iaz ez zenuen jantzi, eta duela urte bi be seguru ezetz, baine hor dau eta penutxi emoten dotzu botatzea. Eta aitzaki zaparrada hasten da:\n– Parrandetarako neure kami faboritoa zen!!! Zelan boteko dot? Primeran geldituten zozten!! [Ane, badekozuz beste arropa batzuk be ondo geldituten zaizkizunak!!]\n– Dirutza bet ordaindu neban kami horregattik, zelan boteko dot? Ondiokan ondo dau, ez da zaharra ikusten!!! [Ane, ez dekoz bolatxuek, ados, baine pilo bet erabili zenuen. Kami horren dirutza ondo amortizata dekozu dagoenekoz]\n– Sekulako oroitzapenak dekodaz kami horregaz! Jantzita neraman gau hartan, primeran pasatu neban!!!; edota neure aitzaki faboritoa: Londresera lehen biderrez jun nintzenean erosi neban! Zelan boteko dot? Oroitzapen bet da! [Ane, Londresera juandako bidai guztietako arropa juntatuz gero, Gran Viako Zara betetzeko nahiko arropa badekozu !!!!]\nHasi zara neguko arropa ateratzen, eta… non dau pasadan neguan erosi [eta pilo bet erabili zenuen] jertse orlegia? Kaxak atera eta atera eta jertse orlegia ez da urteten!!!! [nonbait armairuari be gustetan dako eta berandako gorde dau!!!] Ez galdu denborarik, ez dozu topatuko. Negu huntan ez dozu erabiliko.\nDerrepente, ekaina haseran bila aritu [eta aurkitu ez zenituen] fraka laburrek agertuten dira!!!! [5 egun pasa nebazen fraka horien bila!!! Sekulako ipurditxu ederra marketan zoztaben]\nNonbait armairuak be hotza somatu dau eta iada ez ditu gure zeure fraka laburrek: tori Ane, uda osoan faltan bota eta jantzi ez dotezun frakatxuek zuerendako, gure badozu abenduan jazteko!!! ToooomaYaaaa!!!\nKaxa erraldoi horietan be, denetarik tope ahal dozu:\n-Nonork oparitu eta inoiz be jantzi ez dozun jertsea. Horriblea da, MuyRaruno eta gainera ez jatzu ondo geldituten. Baina…zelan botako dot inoiz be erabili ez badot??? [Ez! gorde egin bihar da hurrengo urtean be bardina pentsatzeko!!! Zer uste dozu ba? Oparitu zotzunek badakiela armairuan gordeta dokozula 4 urte pasa ondoren???]\n-Hotz handia edo elurtea eitten dauenerako dekozuzen fraka-pana itsusi-itsusi horiek be azaldu dira. [Aber, euskal Herrian bizi gara, ez Filandian! Zenbat bider eitten dau elurra???] Hauek be, azken hiru uretan ez dozuz erabili. [Sentitzen dot, baine fraka-pana politterik ez dau. Eta ez dot ezaututen nonor ondo gelditzen zaizkienik. Gizena eitten dabie. Mese, fraka-panarik ez! Eta terciopelorik bez. Plis, terciopeloa antzokiko kortinetako da, ez arropandako, edo para la AzokaMedieval !!!]\n-Iaz, gonatxu superpolit bategaz maitemindu zinen. Apurtxu bet garestia zen eta merkeladien zain itxaron zenuen erosteko. Baina, merkealditan zeure talla ez zen geldituten eta talla bet gutxiagoa probatu zenuen. Kremallerak larri ixten zauen eta tripan butifarra bet sortzen zotzun [eta ahaztu gona horregaz jesartzeaz, leherketa arrisku handiak dauz!!!] Halan ta be, hain politta zen gonatxue erosi zenuela [bai, estu-estua dekot baine argaltzeko asmoa dekot, beraz, hiru bet aste barru ondo izango dot. Aiiiii!!! Ilusaaa!!!]\nAgertu da gonatxue eta probatu dozu, ta aurten ez dau ezta kremallerak ixten! Hau be zelan bota??? Ez dot estrenatu! ta hain politta da gonatxue!!! [Aurten bai, aurten argalduko nai eta lortuko dot gonatxu hurtan sartutea!!!]\nKategoria Sailkatu gabea 2017-10-19 egilea Ane Fernandez.\n← TXIOLANDIA IREKITZEN →


Haurreskolak Partzuergoko langileen mobilizazio eta greba dinamika arrakastatsuak balioan jartzen ditugu | LAB sindikatua Hezkuntzan eta Irakaskuntzan\nHasiera 0-3 zikloa Haurreskolak Partzuergoko langileen mobilizazio eta greba dinamika arrakastatsuak balioan jartzen ditugu\nHaurreskolak Partzuergoko langileen mobilizazio eta greba dinamika arrakastatsuak balioan jartzen ditugu\nGehiegizko zerbitzu minimoekin, greba desitxuratzeko hauen inguruko interpretazio interesatuekin; kasu batzuetan, txantaiak medio, plantillaren %100ak greba eskubidea urratuta eta bestelako oztopo guztien gainetik, gaurko grebak % 70eko jarraipena izan du. Abenduan mobilizazio dinamika abian jarri genuenetik eta laugarren greba egunaren ostean, Jaurlaritzaren deiaren zain jarraitzen dugu.\nAbenduaren 10 eta 16ko greben ostean, abenduaren 22an Jaurlaritzako Hezkuntza saileko hainbat ordezkari bertaratu ziren deitu zuten mahai negoziatzailera. Bilera horretatik Haurreskolen etorkizunaren inguruan genituenak baino zalantza eta kezka gehiago eta larriagoekin atera ginen. Nabarmendu nahi dugu Hezkuntza Sailak eta Haurreskolak Partzuergoak inposatutako gai-ordenarekin burutu zela bilera eta aldarrikatzen ari garen puntuetako bakar bat ere ez zutela gehitu, aldez aurretik espresuki eskatu genien arren.\nHemen gauden sindikatuok ere argi daukagu Haurreskolak Partzuergoko enpleguaren behin-behinekotasun tasa jaisteko lanpostuak egonkortuko dituen kontsolidazio prozesu bat behar dugula. Era berean, Haurreskolak Partzuergoaren etorkizuna integrazioan eta doakotasunean oinarrituko dela tinko sinesten dugu. Bada garaia 0 eta 3 urte bitarteko Haur Hezkuntzako lehenengo zikloari merezi duen aitortza emateko.\nGaur goziean Gasteizen burututako mobilizazioa\nAurreko sarreraSindikatuok deitutako Haurreskolak Partzuergoko langileen grebak jarraipen handia izan du berriz ere\nHurrengo sarreraIruñeko Haur eskoletan euskaraz murgiltze ereduaren aldeko mobilizaziora parte hartzera deitzen dugu


Posted on 23 octubre, 2011 Actualizado enn 26 octubre, 2011\nGerra zibilean beren borondatez, faxistei aurre egitera joandakoak omendu nahi izan ditugu,hain zuzen Egixarre inguruan hildako miliziano eta gudariak. Urriak 21ean, Jose Sagarna afusilatu eta biharamuenan, borroka gogor bat izan zen eta inguru honetan.\nAkarregin zeuden milizianoek Oruntzen zeuden faxistei eraso bat egitea,eraso bat hastea zuten helburu; hemendik aurrera segi, Kalamuan zeuden Nafar Brigadetan osatutako erreketeak eta harutzagoko guztiak bota eta Otxandiotik, Legutioko azken borroka gogor bat eginda Gasteiz berhartzekotan.\nOperazio haundi baten hasiera, edo ahalegina egin zuten, boluntarioak ziren herritarrekin, bi batailoi behintzat izan ziren atakea egin zutenak, bakoitzak 750 pertsonez osatuta. Xemeinentik; Ubilletik gehienak, Beidetik eta Okokitik besteak Zulutan zehar, egixarrera arte heldu ziren, borrokarako prest.\n40 edo 60 borrokalari hil zirela uste da borroka honetan, eta hilotzak lurgainean geratu ziren inork ezin izan baizituen jaso. Hainbat testigantzetan jaso dugunez, miliziano batzuen gorpuak, arropa, arma eta guzti lur gainean iraun zuten.\nUGT1 eta PNVko beste batailoi bat izan ziren borroka egin zutenak, Fulgencio Mateos eta Ledesma zirela buru urrenez urren. Fulgencio Mateos, Bilboko zinegotzi sozialista izateaz gain milizien arduraduna zen, baina lehen lerroan ere borroka egin zuen, Egixarren zauritu 1936ko urriaren 21ean eta urriaren 25ean Bilbon hil zen.\nHonelako borrokak, erakusten dute, faxismoari eta balore demokratikoen alde borrokan aritutako jende askok parte hartu zutela. Beraiei gure omenaldia eta errekonozimendua.\nEsta entrada fue publicada en Etxebarria, Frentea-posizioak, Hildakoak-zaurituak, Markina, Orokorra.


Kingman konderria (Kansas) - Wikipedia, entziklopedia askea.\nKingman konderria (Kansas)\nKingman konderriaren kokapena AEBtan\n37° 31′ 14″ N, 97° 52′ 18″ W / 37.5206°N,97.8717°W / 37.5206; -97.8717Koordenatuak: 37° 31′ 14″ N, 97° 52′ 18″ W / 37.5206°N,97.8717°W / 37.5206; -97.8717\n2.236,1 km2 (%99.62)\n8,54 km2 (%0.38)\nKingman konderria (ingelesez: Kingman County) Kansasko konderri bat da, Ameriketako Estatu Batuetan. Hiriburua Kingman da. 2010eko zentsuaren arabera 7.858 biztanle zituen, Kingman kilometro koadroko azaleran.\nKingman konderriak 2.244,64 kilometro koadro ditu. Horietatik 8,54 ura dira. Beste 2.236,1 lurra dira. Biztanleria dentsitatea 3,5 da.\n2010eko zentsoan bizi ziren 7.858 pertsonetatik 7.685 txuriak edo hispanoak dira. Horietatik hispano edo latino kategorian 199 dira. 13 beltzak edo afroamerikarrak. 38 amerikar natiboak ziren eta 2 Hawaii edo Pazifikoko irletako natiboak. 36 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 84 pertsonek kokatzen zuten.\nMultimedia: Kingman County, Kansas


Gai sentitzearen plazera. Deia, Noticias de Bizkaia\nGai sentitzearen plazera\nOstegunean, Tabakalerako Kutxa Kultur plazan eskainiko du kontzertua Asier Beramendik. MAKÖKI\nEraul proiektuaren arima den Asier Beramendik musika egiten du, baina musikak ereegin du bera, garai zailenetan iparra topatzen lagundu baitio. Taldean sortutako ‘Iraultza’diskoan islatu ditu bidaia horretako zidorrak\nOLATZ PRAT - Miércoles, 7 de Marzo de 2018 - Actualizado a las 11:07h.\nAITONAREN jaioterria du Asier Beramendik (Donostia, 1991) Eraul herri nafarra. Berak ezagutu zuenean, txikitan, herri abandonatu bat zen. Inork, ezerk bizi ez zuen herri bat. Behin izan zenaren lekuko, mende erdi inguruko arte ikusgarri bat dago herri ondoko bidexka batean, gerora, musikariak bere sustraietara eta bere barrenera egindako bidaiaren, Eraul proiektuaren irudi eta sinbolo bilakatu zena. Eraul sortu zenean lurralde abandonatu bat zen Beramendi bera ere, bere bizitzari zentzua emateko zer eraitsi eta zer eraiki behar zuen ez zekien gazte bat. Galdera horien erantzunak bilatzeko esperantzan, Suediara joan zen Erasmus bekarekin, eta han gertatu zen dena: “Momentu batean bilatzen nenbilen jarduera konstruktiboak egitea, bizitza aprobetxatu, esperientziak bizi eta bizitza pertsonalean aldaketa bat ematea, eta sormenean bilatu nuen horretarako bidea;kantak, letrak eta poesiak sortzen hasi nintzen eta oso terapeutikoa izan zen niretzat, gai nintzela ikusi nuelako”.\nEtxean musika txiki-txikitatik entzun izan du eta musikako ikasketak ere egin zituen urte batzuez musika eskolan, baina inoiz ez zuen musika modu serioan landu izan. Unibertsitate garai hartan hasi zen etxean gitarra jotzen, abesten eta musikalki gertu zituen haiek imitatzen (Micah P. Hinson, The Coocks, Manu Chao, Mumford and Sons).\n“Eta bat batean konturatu nintzen jolas horretara jolas nezakeela, nabaritu nuen ahal nituela kantuak egin, gustatu egiten zitzaidala eta disfrutatu egiten nuela. Horretaz ohartzeak gauza asko eman zidan, autoestimua, esaterako;eta, gainera, munduan toki batean kokatzen lagundu ninduen, kantuak egiten dituen tipo bat” bihurtu nintzen. Plazer hutsa izan zen. Hor hasi nintzen sentitzen kantuak niretzat bazirela ihesbide bat edo leku seguru bat”.\nSuedian zegoela maketa bat grabatu zuen han egindako lagun batzuekin eta Kutxa Kultur jaialdirako deialdia irabazi zuen. Harekin zetozkion zuzenekoak emateko taldea osatu zuen Julen Idigoras bateriari deituta eta hark inguruko musikariak ekarrita: Garazi Esnaola (pianoa, hammonda eta koruak), Borja Anton (gitarra elektrikoa eta biolina), Maria Bustos (txeloa) eta Julen Barandiaran (baxua). Joan den urrian Iraultza plazaratu zuten, Haritz Harreguyren Higain estudioan seikotean grabatua eta hainbat kolaboraziorekin jantzia. 2016an argia ikusi zuten hiru abestirekin batera, 2012tik hona konposatzen eta etengabe lantzen joan den zortzi abesti ere gehitu ditu diskoan, euskara eta ingelesa nahasten dituen folk amerikar estiloko disko intimo eta indartsua osatuz.\nAHOTS SOILA BAINO GEHIAGO Itzulpengintza ikasketak izanik, hizkuntzen ikasketan eta erabileran buru-belarri sartua dago Beramendi;musikarena beste hizkuntza baten moduan bizi du: “Ezagutzen nautenek badakite gatazka handia daukadala hizkuntzekin, zehazki ingelesa, gaztelania eta euskararekin, eta hizkuntza bakoitzak transmititzen didanarekin. Konturatzen naiz musika dela beste hizkuntza guztiak bateratzen dituen hizkuntza edo, agian, beste guztiak kanpo uzten dituena. Beste hizkuntzetan aurkitzen ez dudan konnotazio eza du, eta horrek askatasun handiagoa ematen dit, kontuan hartu beharreko arau gutxiago banitu bezala.\nHorrekin batera, eta ez dut esango ondo dagoenik, baina solfeoaren arauak ez jakiteak ere ematen dit askatasuna gauzak probatzeko eta egiteko”.\nGitarra jotzen duen arren, ahotsa da bere instrumentu nagusia. Gitarra jotzen dakien abeslari bat da Beramendi, ahotsa, beste instrumentuekin konparatuta “herrialde abstraktu bat” baita beretzat, “beste geografia bat, ukitu ezin daitekeen zerbait, eta, aldi berean, sentimendu eta pentsamendu asko bideratzeko kanala”. Musika du barrenak askatzeko metodoa, “modu inpultsiboan” egiten ditu gauzak eta haserretik eta amorrutik idazten du gusturenen. “Hala ere, badakit arriskutsua dela hori. Aldarte jakin bat bila zenezake kanta hobeak idazteko, baina aldarte hori beti bada haserrea edo mina, a ze negozioa! Nere ustez, garrantzitsua da jakitea zergatik eta zertarako egiten duzun, eta minetik eta haserretik hobeto idazten baduzu oso ondo, baina orduan hobe izango duzu ez egotea beti kantak egiten, denbora guztian haserre egongo zara eta. Ahalmena erabili behar duzu zure alde, eta ez zu jarri ahalmen horren menpe”.\nEraul proiektu bezala desagertzear dagoela dio Beramendik. Antza denez, taldean ez dira gauzak nahi bezain ondo joan. Zuzenekoren batzuk hirukoan eta talde osoarekin ere bakarren bat emango duten arren, azkenaldian bezala aurrerantzean ere, bakarka aurkeztuko du donostiarrak diskoa eta bere musika.\n“Eraulekin ez jarraitzearen erabakia lotuta dago musikan aurkitu nuen ezkutaleku seguru hori berreskuratu nahi izatearekin, galdu egin dudalako bertan neukan segurtasuna, berezitasuna eta intimitatea. Gogoak dauzkat musikalki neure buruarekin bakeak egiteko eta abesten dudanarekin indartsu sentitzeko berriz, neure musika defendatzeko gai sentitzeko”.\nDatorren astean, martxoaren 8an, ostegunez, Donostiako Tabakaleran ariko da Beramendi, Kutxa Kultur plazan. Iraultza diskoko abestiez gain, kanta berriren bat ere joko duela aurreratu du.


Home Gizartea Kultura San Frantzisko Xabier. «Bizkaitar» hizkuntzan hitz egiten zuen nafar santua\nAbe 3, 2020\nGaur, abenduak 3, San Frantzisko Xabierren eguna da, Nafarroaren Eguna, eta Euskararen Eguna. Hori guztia, Jesusen Lagundiko lehen taldeko kide izan zen nafar santuari zor zaio. Beste euskaldun batek, Loiolako San Inaziok, sortu zuen erlijio-ordena.\nSan Frantzisko Xabier ez da alde batera utzi espainiar eta frantziar estatuen eta euskaldunen arteko “atxikipen nazionalen” gerra. Horregatik, bere biografietan “espainiar santua” bezala aipatua aurkitzea ez da zaila. Guk ukatu egiten dugu, eta askotan esaten dugun bezala, hori esatea Nafarroaren, bere familiaren eta bere buruaren historia iraintzea da.\nEra berean, ez da zaila Interneten egun hau Euskararen Egun gisa aukeratzea barregarria dela dioten nafar deitzen diren pertsonek idatzitako artikuluak aurkitzea, haien arabera honek euskara jakitea gezurra baita. Orrialde horietan bertan honelako baieztapenak aurkituko ditugu: “Nafarroa, Beratik Ebroraino doa”. Nafarroa Pirinioetatik iparraldera doala ahaztuta, eta Saint-Jean-Pied-de Porteko bat, Tuterakoa bezain nafarra dela. Baina noski, gertatzen dena da, hori idazten dutenak ez direla nafarrak lehenbizi, lehenbizi espainiarrak direla eta normaltasunez onartzen dutela Nafarroa bitan zatitzea. Espainiarrak izanik, Espainian ez dagoena ez zaie berea.\nBaina izan ere, pertsonaia historiko honek euskaraz hitz egiten zuen, eta halaxe jasotzen du 1544ko hasieran Cochinetik Europako anai-arrebei idatzitako gutunean. Jatorrizko karta ez da existitzen, galdu egin da. Baina bertan idazten zuena jasotzen duten transkripzioak badaude. Kopia horietatik zaharrena, 1551koa, Erroman dago, Codex Romanus apographusfen. 65. Eta bertan jasotzen da santuak esaten zuela bere hizkuntza «bizkaitarra» zela.\nEz da harritzekoa termino hori XVI. mendean euskarari buruz hitz egiteko erabiltzea. Euskal, bizkaiera eta kantabriar termino hitzak sinonimo gisa erabiltzen ziren garai hartan. Ignazio Loiolakoa euskalduna ere, bere nazionalitatea adierazteko orduan, Sorbonako unibertsitatean, Francisco Xabier ezagutu zuen lekuan, “cantaber” izendatu zen. «Biscaina» terminoa, edo antzekoak, beste batzuetan aurkitu izan dugu garai hartan euskarari buruz hitz egiteko. Bizcainha hizkuntzan hitz egiten zuen Moluketako erregearen kasuan bezala.\nGutun horren azterketa eta ondorioa Georg Schurhammer S.J. alemaniarrak kontatzen digu. 1929an, «Revista Internacional de Estudios Vascos» aldizkarian argitaratutako artikulu batean. Argitalpena, alemanez, José Aguerre nafarrak itzuli eta glosatu zuen 1951n; Príncipe de Viana aldizkarian, 18. urtean, 67-68 zk., 1957. or. 451-462.\nTestuan, gainera, euskararen bilakaeraren azterketa interesgarria aurki dezakegu erresuma honetan.\nBi autoreek, alemanak eta nafarrak, erreferentzia bat merezi dute berez.\nAutore alemanari dagokionez, Scripta Theologica 26an (1994/1) José Goñi Gaztambidek «Francisco Javier, su vida y su tiempo (1506·1552)» liburuan egiten duen atzeraldia irakurtzea merezi du, sarrera honetan ere jasotzen duguna. Atentzioa eman digu Ricardo García Villoslada historialari nafarrak, Unibertsitate Gregorianoan (Erroma) Elizaren Historiako irakasleak, 1958an jesuita alemanaren lan handiaren lehen liburutik egin zuen kritikak: kalitate zientifikoagatik goraipatu ondoren, Schurhammeri leporatzen zion Nafarroaren, Santuaren aberriaren irudia faltsutzea, bere agaramontismoa eta euskalduntasunagatik.\nJosé Agerre Santesteban nafarra, Schurhammer-ek antuaren ama-hizkuntzari eta harekin doan glosari buruz idatzitako artikuluaren itzulpenaren egilea, ez da Francisco Xabierrek euskaraz ez dakiela defendatzen duten «nafar eta espainiarren» gustukoa. Guztiaren ondoren, euskal ideologia nazionalista duen nafarra da. Gainera, 30 urterekin Euskaltzaindiako kide izendatu zuten; Eusko Ikaskuntzak Nafarroan duen ordezkaritzako idazkari izateaz gain, ideologia nazionalistari buruzko hainbat argitalpenen zuzendari ere izan zen Nafarroan. Horrek guztiak ondorio larriak ekarri zizkion Frankoren kolpe militarrean eta horren ondorioz ekarri zuen diktaduran.\nGuretzat, ordea, bata eta bestea, alemana eta euskalduna, konfiantzazko bi iturri dira. Alde batera utzita, noski, zentzu komunak esaten digunez, Francisco de Jasso eta Xabierrek, San Frantzisko Xabierrek, bazekiela, familiako gainerakoek zekiten bezala.\nSchurhammer-Aguerreren «San Francisca Xavierri buruzko ama-hizketa» artikuluko pdf-ak eta Goñi Gaztambidek «Francisco Javier, su vida y su tiempo (1506·1552)» liburuari buruz egindako atzeraldia uzten dizkizuegu.\nPrevious articleEsker Emate Egun oso euskalduna Petaluman (Kalifornia)\nNext articleEguzkilorea. “Basque” diseinu berria, Gabon hauetan oparitzeko eta etxea babesteko


Gizakion mugikortasuna ez da praktika berria. Izan ere, giza ezaugarririk antzinakoenetakoa gure nomadismoa izan da. Beti migratu izan da; batez ere, bizi-baldintza hobeen bila. Gaur egun ere, gauzak ez dira desberdinak.\nProzesu hori ulertzea lehenengo urratsa da, gure gizarteak zelan aldatu diren ulertu ahal izateko eta migrazio-mugimenduek elkarbizitza aberasgarriagoa nola sorraraz dezaketen ikusi ahal izateko.\n0. jarduera – Ikasgelako bloga\nSekuentzia Didaktikoetan, kulturartekotasunari buruzko lanaren inguruko zenbait jarduera proposatzen dira. Sortzen diren dokumentu, bideo, komiki eta abarrak ikasgelako blogean jarriko dira. Hori dela eta, jarduerak egiten hasi aurretik, garrantzitsua da blog hau sortzea.\nLehenengo eta behin, bloga sortzeko zein plataforma erabiliko duzuen erabaki beharko duzue. Ezagunenetako bi Blogger eta Wordpres dira. Bakoitzak bere ezaugarri propioak ditu, baina biak izango dira erabilgarriak zuen sarrerak jartzeko.\nNONDIK DATOZ AUZOKIDE BERRIAK?\nHistorian zehar izandako migrazioak aztertuko ditugu, eta jendeak zergatik migratzen duen ulertzen ere saiatuko gara. Baina, hori baino lehen, ikus dezagun gai honekin erlazionatutako egoera baten adibidea, gure inguruko edozein auzotan gerta daitekeena.\nIstorioa ezagutzeko, irakurri “Auzokide berriak” komikiaren lehenengo 22 orrialdeak, eta erantzun ondorengo galderei, 4 edo 5 laguneko taldeetan:\nZein gertakarik piztu du liskarra gimnasia-eskolan?\nZeintzuk dira ikasgelako kideek izan dituzten jarrerak?\nNor da Elena?\nZein da Elenaren familiaren historia?\nZergatik emigratu behar izan zuten?\nMIGRAZIOA: FENOMENO HISTORIKOA\nMigrazioa ez da fenomeno modernoa. Gizateriaren historia migrazio-dinamiken bidez uler daiteke: herri osoen migrazio handiak, familien migrazioak, norbanakoenak… Nolakoa izango litzateke mundua gaur, inor ez balitz Afrikatik mugitu? Izan ere, zientzialarien arabera, gizateriaren jatorria Afrikan dago; gaur egun Afrika izenarekin ezagutzen dugun lekuan, alegia. Beharbada, ez zen inor biziko bertan? Gauzak nola izan ziren gogoratuko dugu, eta giza migrazioen historia berreraikiko dugu, historiaurretik hasita.\nLan hori egiteko, 4 edo 5 laguneko taldeetan elkartuko zarete eta denboraren lerroa sortuko duzue. Bertan, migrazioek historian zehar izandako mugarri nagusiak jasoko dituzue.\n“Baliabideak” atalean, denboraren lerroa sortzeko tresna eta beharrezko informazioa ezagutzeko loturak aurkituko dituzue.\nGAUR EGUN, MIGRATZEKO DAUDEN ARRAZOIAK\nBeti gertatu izan den moduan, migrazioek bizi-bizirik jarraitzen dute gure garaian. Pertsona bakoitzak abentura berri bati ekiteko dituen arrazoien artean aniztasuna ere agertzen da. Abentura horien amaiera zein izango den aurreratzea, ordea, ezinezkoa da. Imajinatzen duzue zer ote den zuen oraingo bizilekua uztea, herrialde ezezagun batera bizitzera joateko? Zergatik daude erabaki hori hartzen duten hainbeste pertsona? Arrazoi nagusiak aztertuko ditugu.\nElkartu zaitezte 4 edo 5 laguneko taldeetan eta aukeratu arrazoi-sorta bat, ondoren eskaintzen direnetatik. “Baliabideak” atalean aurkituko duzuen informazioari esker, hobeto ezagutuko dituzue emigratzeko dauden arrazoiak:\nIngurumen arloko hondamendiak.\nArrazoi politikoak (jazarpen erlijiosoa, ideologikoa, politikoa…).\nJasotako informazioarekin, poster bat sortu beharko duzue. Bertan, argi ikusi beharko da zein den aukeratutako arrazoi-sortaren egoera. Posterrak ilustratzeko, irudiak Flickr-en bila ditzakezue (bilatu Creative Commons lizentziaren bat duten argazkiak). Jarri posterrak ikasgelako blogean.\nHAUXE AUKERATZEN DUT\nModu indibidualean, idatz ezazue 200 hitz inguruko sarrera bat blogerako. Bertan, fenomenoa aztertu ostean aurkitu duzuen guztia jasoko duzue, bai eta migrazioari buruz duzuen iritzia ere.\nes.wikipedia.org/... muyinteresante.es/... muyinteresante.es/...\niris.cnice.mec.es/... news.bbc.co.uk/... www.youtube.com/...\nwww.youtube.com/... Denboraren lerroa sortzeko online erako tresna\nlaopiniondemalaga.es/... www.elcorreo.com/... www.rtve.es/...\nIngurumen arloko hondamendiak\nes.wikipedia.org/... news.bbc.co.uk/... observadorglobal.com/...\nnews.bbc.co.uk/... news.bbc.co.uk/... www.elcorreo.com/...\nArrazoi politikoak (jazarpen erlijiosoa, ideologikoa, politikoa…)\nvanguardia.com.mx/... www.eacnur.org/... www.youtube.com/...\nIrudiak bilatzeko Poster bat sortzeko\nTaldekako 1. dokumentua: komikiari buruzko galderen erantzunak.\nTaldekako 2. dokumentua: migrazioen historiari buruzko denboraren lerroa.\nTaldekako 3. dokumentua: migratzeko arrazoiei buruzko posterra.\n1. dokumentu indibiduala: blogeko sarrera, ikasitakoaren ondorio gisa.


Gabriel Celaya Nazioarteko IV. Poesia Saria, martxan - Albisteen atala - Kultura - Kultura\nDiputatuen Kontseiluak, Kulturako Departamentuak eskatuta, gazteleraz idatzitako obra berriak eta jatorrizkoak saritzea xede duen Gabriel Celaya Nazioarteko IV. Poesia Saria deitu du.\nKultura Zuzendaritza Nagusiaren egitekoa da, kulturaren sustapen eta hedapenaren alorrean, beste batzuen artean, honako hau: arte eta kulturaren alor desberdinak zaintzen, zabaltzen eta aberasten dituzten entitate eta sortzaileei laguntzea.\nGipuzkoako Foru Aldundiak, Gabriel Celaya (Hernani 1911 - Madril 1991) poeta gipuzkoarraren oroimenez, bere izena daraman sari hau sortu zuen 2011n, bere jaioturtearen mendeurrena ospatzeko. Aurreko edizioan Sergio García Zamora poeta kubatarrak irabaki zuen Diario de un buen recluso liburuarekin.\nLanak gai, neurri eta errima librekoak izango dira eta 500 lerro izan beharko dute gutxienez. Lanak, gazteleraz idatziak, originalak eta argitaratu gabeak izan beharko dute. Nolanahi ere, aldizkarietan, antologietan edo sarean argitaratu diren poema bildumak ere onartuko dira, beti ere bilduma horien ehuneko hamarra (%10) baino gutxiago atera bada argitara. Ez dira onartuko beste hizkuntza batetik itzulitako lanak.\nObrak aurkezteko epea 2019ko uztailaren 17 arte izango da. Lanaren 5 ale aurkeztu behar dira Lanaren 5 ale aurkeztu behar dira.\nLanak, grapatuta edo behar bezala koadernatuta aurkeztuko dira, DIN-A4 formatuan, idazmakinaz edo ordenagailuan idatzita, espazio bikoitzean eta orriaren alde batetik bakarrik.\nOrriak zenbakituta egotea komeni da.\nAle guztietan lanaren izenburua eta egilearen ezizena jarri behar dira.\nLanaren bost aleekin batera kartazal itxi bat atxiki beharko da, kanpoko aldean lanaren izenburua eta egilearen ezizena duela. Barruan honako datu eta dokumentuak: egilearen izen-abizenak, helbidea, harremanetarako telefonoa, helbide elektronikoa, NA edo pasaportearen fotokopia, eta ohar biobibliografiko laburra.\nLanaren bost aleak eta kartazal itxia beste kartazal baten sartuko dira, kanpokaldean honakoa jarri beharko delarik nahitaez: «Gabriel Celaya Nazioarteko IV. Poesia Saria 2019»\nHelbide honetara bidaliko da: Koldo Mitxelena Kulturunea, Urdaneta Kalea 9, 20006 Donostia.\nSari bakarra egongo da, 10.000 eurokoa eta irabazleari Leopoldo Ferran eskulturoeak egindako garaikur artistiko bat emango zaio.\nAdituek osatutako aurretiko irakurtze batzorde batek aukeratuko ditu lanak. Batzorde hori Gipuzkoako Foru Aldundiak izendatuko du. Aukeratutako lanak Epaimahai batek baloratuko ditu. Epaimahai hori saria Aldundiak izendatuko du, eta epaimahai kideak zeintzuk izango diren jendaurrean jakinaraziko da eta Gipuzkoako Aldizkari ofizialean argitaratuko da.\nSariaren irabazlea 2019ko abenduan jakinaraziko da publikoki. Erabakia apelaezina izango da.\nGabriel Celaya Nazioarteko IV. Poesia Saria 2019 - Oinarriak


Kar Kar Gazte Taldea: 2009/06\nDeustuko Gazte Lokalaren 18. urtemuga ospatu zen joan den ekainaren 12 eta 13an. Gazte Asanbladeko kideek ekintza ugari prestatu dituzte: kontzertuak, herri bazkaria, txapelketak...\nKar Kar taldeak ospakizunetan parte hartu du aurten, futbolin txapelketan hain zuzen ere. Zapatuan ospatu zen Txoridendan, arratsaldeko 18:00etan. Guztira 18 bikotek parte hartu zuten eta partida bakoitza bederatzi bolekin jokatu zen. Txapelketan parte hartzeko baldintza bakarra euskaraz berba egitea zen, gazteleraz hitzen bat bota ezkero kontrako golarekin zigortzen zuen bikotea gure epaile bikainak. Txapelketa lau orduz luzatu zen eta jarraian lokalera egin zuten gazteek jaia jarraitzeko gogoz.\nZorionak Deustuko Gazte Lokala eta segi aurrera!!!\nEtiketak: deustu gazteak futbolin berbaizu kar_kar\nKrisiak gogor egiten digu, baina kaña batekin gogorrago egiten diogu guk krisiari, eta ofertoi bat aurkitu ezkero, are gogorrago. Krisiak eta kañak, Blog & Beers, euskara eta itzulpenak. Oso kañeroa.\nHurtado Amezagan jasoa\nEKAINAREN 13an arratsaldeko 18:00tan\nFutbolin txapelketa Gazte Lokalean.\nEman izena Deustuko Gazte lokalean\nhasi bikotea bilatzen!!!\nMusika jaialdia baino gehiago da.\nFestibal euskalduna eta herrikoia.\nEHZ Festibala 2009 - Heleta\nUztailak 3- 4- 5\nLagundu nahi? (partaidetza aktiboa)\nEtiketak: kar_kar deustu berbaizu topagunea_gazteak ehz_festibala\nEuskara da nire aukera. Zein da zure estiloa?\nEusko Ikaskuntzako Gazteria Saila "Ei Gazte! Euskara da nire aukera. Zein da zure estiloa?" Proiektuan parte hartzeko 18 eta 30 urte arteko gazteen bila dabil. Araba, Bizkaia eta Gipuzkoan garatuko da proiektua eta gazteek hiru lurralde hauetako herri batean eta hiriburuan euskarak bizi duen egoera aztertzea du xede. Ostean, aterpetxe batean aste bukaera batetako egonaldian egoera desberdinak alderatuko dira eta beste lurraldetako gazteak eta egindako lana ezagutzeko aukera izango da.\nProiektu honen garapenak aukera askeko kredituen konbalidazioa izango du (8 kreditu)\nInteresatuek ondorengo helbide elektronikora bidal dezakete euren izen ematea gazteria@eusko-ikaskuntza.org ondorengo datuak bidaliz:\nBidali behar diren datuak:\nZein lurraldetan bizi den\nIkasketak ( amaituak edo burutzen ari direnak)\nInteresdunak 943310855 era dei edo gazteria@eusko-ikaskuntza.org helbidera idatzi."\nEtiketak: gazteria deustu euskara kar_kar\nUztailaren 11 eta 12 Lesakako San Fermminetara\nEguerdian irten eta gaua bertan pasatu\n(kanping denda beharrezkoa izango da)\nIZENA eman nahi badozu bota eposta karkartaldea@gmail.com\nEtiketak: lesaka san_ferminak kar_kar deustu berbaizu\nHartu argazki kamara eta hasi argazkiak ateratzen... klick!, klick!, klick!\nKar Kar gazte taldeak martxan jarri du ARGAZKI LEHIAKETA udan zehar.\nGaia "Nola Ikusten duzu Deustu"\n(Euskararen arima Deustun hoberen adierazten duenak 1go saria jasoko du: Afaria bi pertsonentzako Bordatxo Jatetxean)\n- Argazkiak 13x20 tamainan izan beharko dira\n- Pertsona bakoitzeko 3 argazki gehienez\n- Posta arruntaz bidali zuen datuekin eta telefono kontaktu batekin helbide honetara:\nBerbaizu Euskara Elkartea, Ramon Y CAjal 42; 48014 - Bilbo\nErakusketa irailean egingo da.\nEtiketak: argazki lehiaketa deustu berbaizu kar_kar euskara


Eman izena SETEMen prestakuntza-jardueretarako, Gasteizko Jabetze Feministarako Eskolan - Factoría de Valores\n27/11/2018 feminismo, feminismoa, formazioak, gasteiz\nEman izena SETEMen prestakuntza-jardueretarako, Gasteizko Jabetze Feministarako Eskolan\nGasteizko Udalak abiatutako programazio honen barruan, Balio Faktoriaren la formazio daude. Izena eman dezakezu dagoeneko.\nJoan den urrian, Vitoria-Gasteizen, Udalaren Jabetze Feministarako Eskola inauguratu zen. Ikasturte honetan, 2019ko maiatzera bitartean, 72 prestakuntza-aukera eskaintzen dira, eta haietatik, 22 hiriko hainbat erakunderen lankidetzarekin eramango dira aurrera. Halakoen artean, SETEMen Balio Faktoriarekin lankidetzan antolatutakoak nabarmenduko ditugu.\nBere eskaintza ezagutarazteko, Udalak informazio-liburuxka bat argitaratu du bere webgunean, eskaintzen diren jarduera guztiak eta lotutako informazio guztia jasota. Dokumentu horretan, honako jarduera hauetan aurkituko gaituzu:\n‘Indarkeria kontsumitzen dugu?’ (41. orrialdea), “Fabricando mujeres” («Emakumeak fabrikatzen») dokumentalaren aurkezpena azaroaren 28an. Sarrera librea.\n‘Kontsumo-aukera feministak’ (51. orrialdea) lantegia, urtarrilean. Izena eman behar da.\n‘Hego-feminismoak’ (60. orrialdea) ikastaroa, martxoan. Izena eman behar da.\n‘Gatazkak, boterea eta emozioak gure kolektiboetan’ (64. orrialdea) jarduerak jendeari zabaldutako eztabaida-mahai bat izango du, bai eta sakontze-ikastaro bat ere; azken horretarako, izena eman beharko da.\nToki gutxi geratzen da ikastarootarako, eta haietakoren bat interesatzen bazaizu, gomendatzen dizugu lehenbailehen izena eman dezazula, Udalaren webgunean, 010 zenbakira deituz, edo hiriko gizarte-etxeetan eta kirol-instalazioetan.\nBalio Faktoriaren beste edozein jardueratan izena emateko, jo hona.\nHainbat printzipio gizarte eta ekologiarekin bidezkoagoa den errealitate baterantz, Yayo Herrerorekin\nMatxismorik gabeko erosketa-poltsak Amurrion\nEz egarri, ez hotz, ez iluntasun. Pobrezia energetikoa uste duguna baino presenteago dagoenean


2007ko uztailean industriako prezioek %0,1eko hazkundea izan dute\nHomeGaiakIndustria-prezioen indizea (IPRI)Prentsa Oharrak 2007ko uztailean industriako...\nINDUSTRIAKO PREZIOEN INDIZEA (IPRI), 2007KO UZTAILA\nIndustriako prezioen urte arteko igoera (2006ko uztaila eta 2007ko uztaila alderatuta) %3,6koa izan da.\nEUSTATen datuen arabera, Euskal Autonomia Erkidegoko industriako prezioek %0,1eko hazkundea izan dute 2007ko uztailean. Datu horien arabera, gainera, azken hamabi hilabeteetako industriako prezioen aldaketa jaso duen uztaileko urte arteko tasak %3,6ko hazkundea izan du. 2007. urtean, oraingoz, industriako prezioak %3,7 igo dira.\n(*) 2007ko uztaileko urte arteko hazkundea\nSektore-azterketa xehekatuagoak erakutsi bezala, 2007ko uztailean, eta aurreko hilabetearen aldean, hauexek izan dira inflazio handiena izan duten arloak: “energia elektrikoa, gasa eta ura” (%1,6), “petrolio fintzea” (%0,8), “zuraren industria” (%0,5) eta “industria kimikoa” (%0,4). Beste sektore hauetan, aldiz, prezioak jaitsi egin dira edo gutxiago igo dira: “metalurgia eta metalezko gaiak” (-%0,5), “mineral metalikoak eta ez-metalikoak” (-%0,4), “makineria” (%0,0), eta “kautxua eta plastikoa” (%0,1).\nUrte arteko aldi honetan (2006ko uztailetik 2007ko uztailera arte) prezioen igoera handienak izan dituzten arloak honakoak dira: “elikaduraren industriak” (%5,0), “beste manufaktura batzuk” (%4,7), “ehungintza eta jantzigintza” (%3,7), “zuraren industria” (%3,0), eta “kautxua eta plastikoa” (%2,9). Ondoko sektoreek, ostera, prezioen beherapenak edo hazkunde txikiagoak izan dituzte: “petrolio fintzea” (-%4,4), “papera, argitalpena eta arte grafikoak” (%0,8), “energia elektrikoa, gasa eta ura” (%1,0), eta “material elektrikoa” (%1,0).\nOndasunak xede ekonomikoaren arabera sailkatuta, sektore multzo nagusietan prezioek honelako bilakaera izan dute: energiak %1,0 egin du gora, eta ekipamendu-ondasunek ez dute aldaketarik izan (%0,0). Bitarteko ondasunak %0,2 jaitsi dira eta kontsumo-ondasunak %0,1 hazi dira; igoera hori %0,1ekoa izan da kontsumo-ondasun iraunkorretan eta %0,2koa kontsumo-ondasun ez-iraunkorretan.\nSektore multzo garrantzitsu hauen prezioen bilakaerek urtetik urtera ezberdintasun nabarmenak egon direla erakusten dute. Energiaren prezioak %2,8 murriztu dira. Bitarteko ondasunen prezioek %5,9 egin dute gora, ekipamendu-ondasunenak %3,9 igo dira, eta kontsumo-ondasunenak %3,4 hazi dira. Azken hauen artean, %3,7 igo dira kontsumo-ondasun ez-iraunkorren prezioak eta %2,7 kontsumo-ondasun iraunkorren prezioak.


Argia Multimedia. Itxaso Atutxa\nBilbo, 1967. Igorre herrian bizi zela hasi zen politikan, EGIn. EAJko BBBko presidentea da. Euskal filologia ikasia. 3Koma ekoiztetxean jardun du orain gutxi arte. Kazetaritzan ere aritu da. ETBko programazio zuzendaria izana da. Sabin Etxeko bulegoan hartu gaitu.\nElkarrizketa osoa aldizkariaren 2365 zenbakian irakurgai.


Muskildako Amabirjinaren dantza taldea — dantzan.eus\nHemen zaude: Hasiera › Komunitatea › Ezpalak jaialdia › Muskildako Amabirjinaren dantza taldea\nOtsagabiako dantzen zikloa lau makila-dantza berezik, zapi-dantza batek eta jota batek osatzen dute:\nEmperador, Katxutxa, Dantza, Modorro, Pañuelo eta Jota. Eta Paseo izeneko kalejira ezagun batek ere bai. Dultzaineroen doinuek aginduta, zortzi dantzarik eta Bobok eskainiko dituzte dantzok. Bobo bi aurpegi dituen petsonaia berezia da: bata atzera begiratzen duena; bestea, aurrera.\nUrtero irailaren 8an dantzatzen dira dantzok, Muskildako Amabirjinaren ermitaren aurrean lehenengo, eta plazan ondoren. Sinbologiaz betetako tradizio zaharra dugu horrakoa. Bezperan ere dantza taldeko kideek, Zaraitzuko traje zibila jantzita eta udal ordezkariei Salberaino lagundu ondoren, herriko plazan dantza saioa eskaintzen dute.\nTradizio luzeko dantzak dira Otsagabiakoak eta belaunaldiz belaunaldi mantendu dira. Zortzi dantzarien eta Boboren lehenengo aipamena jaso ahal izateko, urteetan atzera egin behar da salto, 1695. urtera arte, hain zuzen.